Salmonella - resumé og udskrift af høring i Folketinget den 11. november PDF\nDownload "Salmonella - resumé og udskrift af høring i Folketinget den 11. november 1998"\n1 Høring om salmonella: indholdsfortegnelse Salmonella - resumé og udskrift af høring i Folketinget den 11. november 1998 Indhold Forord Resumé Målet er færre syge mennesker Velkomst Jørn Jespersen (SF), formand for Folketingets udvalg for Fødevarer, Landbrug og Fiskeri Status i salmonellaforekomsterne Salmonella hos mennesker og dyr Peter Gerner-Smidt Henrik Wegener Spørge- og debatrunde Hovedårsagerne til salmonellaforekomster (1 of 4) [ :01:27]\n2 Høring om salmonella: indholdsfortegnelse Principper for bekæmpelse af salmonella Knud Børge Pedersen Anders Engvall Gunnela Ståhle Spørge- og debatrunde Spørgsmål fra salen Salmonellaforekomster hos svin Thomas Krogh Nielsen Bent Nielsen Fie Graugaard Spørge- og debatrunde Salmonellaforekomster i æg og fjerkræ Mogens Madsen Per Schyum Christen Terkildsen Magne Bisgaard Spørge- og debatrunde Hvilke yderligere initiativer er der behov for Fødevarernes forarbejdning Kristian Hermansen Axel Ljungquist Erik Bisgaard Madsen Erik Schulz Spørge- og debatrunde Ændringer i landbrugets praksis Jens Peter Nielsen Orla Grøn Pedersen Jens Peter Rønholt Stig Milan Thamsborg Spørge- og debatrunde Offentlig forpligtelse eller markedsopgave Jørgen Laursen Vig Jørgen Højmark Jensen (2 of 4) [ :01:27]\n3 Høring om salmonella: indholdsfortegnelse Bilag Peter Gæmelke Bjarne Skou Mortensen Kirsten Nielsen Spørge- og debatrunde Åben debat Afsluttende bemærkninger Program for høringen Folketingets spørgepanel Præsentation af oplægsholdere Oplæg Peter Gerner-Smidt, Statens Serum Institut Henrik Wegener, Dansk Zoonose Center Knud Børge Pedersen, Statens Vererinære Serumlaboratorium Anders Engvall, Statens Veterinærmedicinske Anstalt i Sverige (SVA) Gunnela Ståhle, Lantbrukarnas Riksförbund i Sverige Thomas Krogh Nielsen Statens Veterinære Serumlaboratorium Bent Nielsen, Danske Slagterier Fie Graugaard, Hanegal Økologisk Kød Mogens Madsen, Statens Veterinære Serumlaboratorium Per Schyum, Danæg Christen Terkildsen, Det Danske Fjerkræraad Magne Bisgaard, Landbohøjskolen Kristian Hermansen, Veterinær- og Fødevaredirektoratet Axel Ljungquist, Forbrugerrådet Erik Bisgaard Madsen, Danske Slagterier Erik Schulz, Irma Jens Peter Nielsen, Landbohøjskolen Orla Grøn Pedersen, Landsudvalget for Svin Jens Peter Rønholt, Det Danske Fjerkræråd Stig Milan Thamsborg, Landbohøjskolen Jørgen Laursen Vig, Danske Slagterier (3 of 4) [ :01:27]\n4 Høring om salmonella: indholdsfortegnelse Jørgen Højmark Jensen, Levnedsmiddelkontrollen Peter Gæmelke, Landbrugsraadet Bjarne Skou Mortensen, Topdanmark Kirsten Nielsen, Forbrugerrådet Udgivelser fra Teknologirådet Teknologirådet (4 of 4) [ :01:27]\n5 Forord til salmonellarapporten [Salmonellahøring] Forord Denne Rapport er en redigeret udskrift og et resumé af en høring om salmonella, som blev afholdt på Christiansborg den 11. november Høringen blev arrangeret af Teknologirådet For Folketingets Udvalg for Fødevarer, Landbrug og Fiskeri. Rapporten indledes med et resumé, som giver læseren mulighed for at orientere sig i nogle af de centrale spørgsmål, der blev diskuteret på høringen. Resten af rapporten er opdelt i afsnit, svarende til emneblokkene i høringens program. Afsnittene indledes med oplægsholdernes indlæg, fulgt af en spørge- og debatrunde med Folketingets Udvalg for Fødevarer, Landbrug og Fiskeri. Rapporten rummer desuden en række bilag, som giver overblik over høringens program, oplægsholderne, skriftlige oplæg, udspørgere m.m. Høringen om salmonella blev planlagt af en styregruppe bestående af Jørn Jespersen (SF), formand Erling Christensen (S) Vibeke Peschardt (RV) Peter Hansen-Nord (V) Lene Espersen (KF) Fra Teknologirådets sekretariat deltog: Jan Ejlsted, souschef Lars Frelle-Petersen, projektleder Teknologirådet har fået uvurderlig støtte fra en faglig baggrundsgruppe bestående af: Axel Ljungquist, Forbrugerrådet Peter Gerner-Smidt, Statens Serum Institut Henrik C. Wegener, Dansk Zoonose Center Niels Skovgaard, professor Teknologirådet vil gerne benytte lejligheden til at takke alle involverede for samarbejdet, som førte til en væsentlig og aktuel debat. Teknologirådet, december 1998 Lars Klüver Sekretariatschef Tilbage til forsiden Til resumeet [ :01:55]\n6 Salmonellahøring: Resumé [Salmonellahøring] Resumé Målet er færre syge mennesker Af Claus Djørup, Fagpressebureauet De iværksatte kontrol- og bekæmpelsesprogrammer vedrørende salmonella ser alle ud til at have haft en gavnlig effekt, konkluderede Henrik Wegener, leder af Dansk Zoonosecenter. Den første salmonellabølge var i slagtekyllinger, som kulminerede i Efter ti års indsats er kun få procent salmonellainfektioner forårsaget af kyllinger. Den anden bølge af salmonellainfektion skyldtes svinekød. Denne bølge toppede i 1993, hvor et kontrolprogram blev iværksat. Siden er dette problem halveret. Den tredje bølge skyldes æg, som toppede i 1997, vurderede og håbede Henrik Wegener. Under det kortvarige kontrolprogram er salmonellainfektioner fra æg faldet med omkring en tredjedel i 1998 i forhold til Et stort indhold af salmonellabakterier er ikke ensbetydende med farlighed. Salmonella i 1 ud af 1000 æg kan give flere sygdomstilfælde end salmonella i 10 % af slagtekyllingerne. Det har mere effekt at reducere forekomsten af salmonella i æg med en brøkdel af en promille end at fjerne 5 % af salmonella fra slagtekyllingerne, sagde Henrik Wegener for at anskueliggøre, at bekæmpelsen skal sættes ind, hvor man får mest effekt i form af reduceret sygdom. En handlingsplans succes skal måles på antal færre inficerede mennesker. Langt de fleste salmonellainfektioner herhjemme skyldes danske fødevarer, fastslog Henrik Wegener. Imidlertid vides det ikke med sikkerhed, hvor stor del af salmonellosetilfældene er erhvervet under udlandsophold eller ved at spise udenlandske fødevarer. I Danmark laves ikke en løbende overvågning som i Sverige af, hvor mange der erhverver deres infektion i udlandet. Ud fra stikprøver og i forbindelse med opklarede epidemier er % af de danske salmonellatilfælde erhvervet i udlandet, mens det angives til 85 pct. i Sverige. Femdobling på 15 år Afdelingschef Peter Gerner-Smidt, Statens Serum Institut, afviste, at der var tale om et medieskabt problem. Antallet af diagnosticerede salmonellainfektioner er femdoblet på 15 år, mens prøvetallet kun er fordoblet: - Vi har set en dramatisk stigning i salmonellainfektionerne. Antallet af salmonellaramte skønnes til at ligge i intervallet om året, hvilket er gange end de 5000, som registreres. En salmonellainfektion kan give langvarige eftervirkninger. Ca. hver tredje af de diagnosticerede bliver indlagt på sygehus, ca. én ud af 20 får infektionskomplikationer uden for tarmen, ca. én ud af 50 får blodforgiftning, og en ud af (1 of 12) [ :02:00]\n7 Salmonellahøring: Resumé dør som følge af infektionen. Med baggrund i en tre år gammel rapport fra Akademiet for de Tekniske Videnskaber skønnede Peter Gerner-Smidt de årlige samfundsomkostninger til en halv mia. kr. Den svenske model De danske konklusioner om, at salmonellaproblemer kan reduceres kraftigt gennem flerårige handlingsplaner, er i overensstemmelse med de svenske erfaringer siden Salmonella kan ikke udryddes, men ud fra de svenske erfaringer kan man kontrollere og bekæmpe salmonella, sagde Anders Engvall, Statens Veterinärmedicinska Anstalt, Uppsala. - Vi har haft et meget konstruktivt og godt samarbejde mellem myndigheder og erhverv i den reelle bekæmpelse af salmonella i Sverige. Der har stort set altid været et fælles syn på, at salmonella bør bekæmpes og hvordan det skal ske, sagde Anders Engvall. Samfundet har stillet økonomiske ressourser til rådighed for kontrollen og bekæmpelsen. Der har altid været midler til at gå ind og bekæmpe og kontrollere salmonellaen, når den har været påvist. Gunnela Ståhle, Lantbrukarnas Riksförbund, fastslog samstemmende, at salmonellakontrol og -bekæmpelse i alle led er en del af den svenske model med et helhedssyn "from stable to table". Målsætningen er, at slagtedyr og konsumæg skal være fri for salmonella. Den svenske model hænger sammen med antibiotikarestriktioner og dyrevelfærd, som bidrager til et robust dyrehold, hvor anvendelsen af veterinære lægemidler og risikoen for resistente bakterier minimeres. Salmonella Dublin i kvæg Lederen af Dansk Zoonosecenter Henrik Wegener erklærede, at han ville sove bedre om natten, hvis overvågningen af kvæg var mere intensiv. Salmonella Dublin i kvæg blev udpeget som potentiel farlig salmonellatype, der ikke er en effektiv indsats mod. Den er udbredt i danske kvægbesætninger, og ifølge udenlandske tal ligger dødeligheden hos inficerede mennesker på pct. Salmonella Dublin er langt farligere end DT104, som i øvrigt ikke er farligere end andre salmonellabakterier, konstaterede dir. Jørgen Højmark Jensen, Levnedsmiddelkontrollen i København. Landbrugsrådets præsident Peter Gæmelke oplyste, at Statens Veterinære Serumlaboratorium (SVS), Landsudvalget for Kvæg og mejerierne overvejer, hvordan man kan analysere både Salmonella Dublin og E-coli O157 bedre og undgå, at det popper op til at blive et stort problem. Det er et lille problem i dag, og oksekød har generelt et meget lavt salmonellaniveau, fortsatte Peter Gæmelke: - Vi skal sørge for at blive dernede. Der planlægges en indsats på de to områder, så vi undgår det. Antibiotisk resistente salmonella kan også blive et problem, specielt hvis man får stigende resistens over for de antibiotikaer, der benyttes til at behandle infektioner hos mennesker, advarede Henrik (2 of 12) [ :02:00]\n8 Salmonellahøring: Resumé Wegener. Varmebehandlet foder fremmer salmonella Varmebehandlet, pelleteret foder forværrer eksisterende salmonellaproblemer, var veterinærmyndigheder og slagterier enige om. Hjemmeblandet foder og vådfoder har en sikker reducerende virkning på infektioner med salmonella sammenlignet med færdigindkøbt foder, fordi det varmebehandlede, pelleterede færdigfoder disponerer salmonella til at blomstre op, hvis den allerede er i besætningen, oplyste dir. K.B. Pedersen, (SVS), og dyrlæge Bent Nielsen, chef for Danske Slagteriers afdeling for zoonosekontrol. - Vi anbefaler stærkt at bruge det ikke-varmebehandlede korn i de en til to procent af besætningerne, der har problemer med salmonella, sagde Bent Nielsen. Professor i svinesygdomme Jens Peter Nielsen anbefalede ligeledes at undlade varmebehandling af det kornfoder, der produceres i Danmark. Magne Bisgaard, leder af SVS's afdeling for fjerkræ i Århus, erindrede om, at traditionen for frivillig salmonellabekæmpelse i fjerkræsektoren faldt fuldstændig fra hinanden i slutningen af 1970erne og begyndelsen af 1980erne, fordi der ikke kunne etableres et lovmæssigt grundlag for at producere et salmonellafrit foder. Salmonellapresset er ikke større i store besætninger end i små. Det skyldes, at store brug lettere kan indføre salmonallebegrænsende foranstaltninger såsom vådfodringsanlæg og hjemmeblanding, anførte Bent Nielsen. De største salmonellaproblemer optræder i besætninger, der leverer slagtevin om året. K.B. Pedersen betragtede foder som det område, hvor der kan gøres mest i salmonellabekæmpelsen. Fie Graugaard, Hanegal Økologisk Kød A/S anbefalede grovfoder som et naturligt middel mod salmonellaproblemer. - Selv om økologer bruger indkøbt færdigblandet foder, har det ikke så voldsom negativ effekt i tarmfloraen hos grisene, fordi de også får grovfoder og derved får tilført bl.a. mælkesyrebakterier og gærceller, sagde Fie Graugaard. Fordeling af udgifter mellem erhverv og stat I Sverige har staten påtaget sig det økonomiske hovedansvar for salmollabekæmpelsen. I Danmark er situationen den omvendte. Et lovforslag lægger op til at mindske statsfinansieringen fra det nuværende 70 procent. Det svenske landbrugserhverv mener, at hovedansvaret fortsat skal ligge hos samfundet, fordi det handler om folkesundhed og ikke dyresundhed, oplyste Gunnela Ståhle. Der findes brancheetablerede forsikringsløsninger i Sverige, der dækker i intervallet procent. (3 of 12) [ :02:00]\n9 Salmonellahøring: Resumé Gunnela Ståhle advarede om, at en for lav erstatning øger risikoen for, at hvis erstatningen er for lav, findes der risiko for, at landmændene ikke vil anmelde salmonella. En statsandel på 50 procent er for lav for de svenske landmænd, men selv det er langt mere end i Danmark. Peter Gæmelke advokerede for, at det offentlige - som har betalt ca. 20 pct. af salmonellaindsatsen mod 70 pct. i Sverige - har en stor interesse i være med og bidrage mere til finansieringen i lyset af, at problemerne med importerede fødevarer, eksporten og en manglende indsats i andre lande. - Det har været diskuteret, om vi kunne få forsikringsselskaberne til at hjælpe os, men hidtil har det jo været for dyrt. Præmien har været for stor i forhold til risikovurderingen, og derfor har det været billigere for os selv, sagde Peter Gæmelke. Fødevareminister Henrik Dam Kristensen definerede det offentliges ansvar til at omfatte forskning, regeldannelse, kontrol og sanktioner. Grundlæggende er det producenter, fødevareindustrien og detailhandlen, som har ansvaret for, at fødevarerne er i orden. Fødevareerhvervet må selv finde ud af, hvordan man vil dække sig ind med forsikringsordninger eller fonde, fastslog Henrik Dam Kristensen. Forsikringsselskaber siger nej På skadesforsikringsselskabernes vegne afviste vicedir. Bjarne Skou Mortensen, Topdanmark Forsikring A/S, at forsikre mod udgifter til bekæmpelse af salmonella, besætningsudskiftninger, sanering, behandlingsprogrammer og kontrolforanstaltninger. Risikoen omkring salmonella er ikke forsikringsbar i traditionel forstand. - Vi er ikke er i stand til at kalkulere den samlede risiko i forbindelse med salmonellainfektioner. Vi kender ikke risikoen, sagde Bjarne Skou Mortensen. Han foreslog en kollektiv og solidarisk fond, der kunne bestå af de nuværende udgiftsbetalinger som en grunddækning. Produktansvarsloven Forbrugerrådets formand Kirsten Nielsen erklærede, at salmonellabekæmpelse primært er en markedsopgave, dvs. at branchen ligesom i dag må betale de omkostninger, der er forbundet med prøvetagninger, specialslagtninger, destruktion osv. Forbrugerrådet mener, at uforarbejdede levnedsmidler bør omfattes af produktansvarsloven, så en forbruger, der påviseligt bliver syg af et inficeret produkt, kan få en erstatning. For at styrke markedsmekanismerne foreslog Kirsten Nielsen en prisafregning til producenten efter kvalitet og ikke kun efter stykpris. Kødkontrol trænger til modernisering Svinekødkontrollen er utidssvarende og er forgået på samme måde i mands minde baseret på synlige lidelser hos dyrene, sagde bl.a. vicedir. Kristian Hermansen, Veterinær- og Fødevaredirektoratet, og Erik Bisgaard Madsen, Danske Slagterier. Den rutinemæssige undersøgelse og bortskæring risikerer at flytte salmonella fra det ene dyr til det (4 of 12) [ :02:00]\n10 Salmonellahøring: Resumé andet. Samtidig har den eksisterende kødkontrol næsten uden betydning for folkesundheden. Imidlertid kan kødkontrollen ikke ændres, medmindre et EF-direktiv ændres. Danske Slagterier har søgt Veterinær- og Fødevaredirektoratet om en tilladelse til forsøgsvis at afslagte hele hoveder for at få vurderet og dokumenteret en eventuel effekt af hovedafslagtning. - Vi forventer støtte fra Folketingets Fødevareudvalg til omprioritering af disse midler, sådan at kødkontrollen fokuserer på zoonoser. (...) Vi ønsker en modernisering af kødkontrollen med vægt på fødevaresikkerhed, sagde Jørgen Laursen Vig, formand for Danske Slagterier. I stedet for at fokusere på nutidige, reelle risici såsom salmonella bruger kødkontrollen årligt 250 mio. til undersøgelser af primært synlige sygdomme, som ikke er set i Danmark i mange år, f.eks. trikiner. - Den nuværende kontrol ikke har kunnet hindre en stigning i antallet af levnedsmiddelbårne sygdomme. Det kunne skyldes at kontrolsystemerne ikke er tidssvarende, bl.a. fordi de ikke har fulgt med udviklingen inden for levnedsmiddelproduktion, -distribution og -forarbejdning, sagde Erik Bisgaard Madsen. Kristian Hermansen advarede mod at sætte hastigheden yderligere op ved slagtning af fjerkræ. I dag kører man med i timen. Med øget slagtehastighed bliver det vanskeligere at lave en tilfredsstillende slagtehygiejne og kødkontrol, idet de enkelte dyr skal inspiceres. - Vi har ikke det store problem i øjeblikket, men jeg forventer, at vi kan få det i fremtiden, sagde Kristian Hermansen. Det er baggrunden for at overveje at sætte en højeste slagtehastighed på fjerkræslagterierne. Tre modeller Dir. Knud Børge Pedersen, SVS, opstillede tre modeller for bekæmpelse af salmonella, hvor nøgleordet er hygiejne. Udryddelsesmodellen er anvendt for kyllinger, der holdes indesluttet i tætte huse, hvor husene tømmes og rengøres totalt efter hver produktion. Dette forudsætter en effektiv og løbende kontrol og overvågning. Da salmonella ikke kan udryddes, vil der altid være en risiko for, at der indføres en infektion udefra, og derfor er en løbende overvågning nødvendig. Reduktionsmodellen bruges i svinesektoren, hvor man ikke kan afskærme så præcist som i udryddelsesmodellen. Metoden er baseret på, at fuldstændig frihed ikke kan opnås, men er baseret på bedst mulig hygiejne og god balance for dyrerne. Det betyder sektionering, stiadskillelse og optimalt foder. Reduktionsmodellen forudsætter også en løbende overvågning, idet vi hele tiden skal kontrollere, at niveauet på udvalgte punkter er tilfredsstillende. Leve-med-modellen anvendes jo kun inden for kvæg, hvor der ikke er et specifikt program til subklinisk bekæmpelse af salmonella. Handlingsplan for svin strammes op Salmonellaforekomsten hos svin er halveret i perioden Det vurderes, at salmonellahandlingsplanen forskåner mennesker for salmonellose om året. (5 of 12) [ :02:00]\n11 Salmonellahøring: Resumé På kødsiden sås i begyndelsen et fald i positive prøver i slagteriernes færdigvarer fra godt 2 procent til 1 procent. Afdelingsforstander Thomas Krogh Nielsen, SVS, fremhævede, at planen har medvirket til at holde spredningen af multiresistent DT104 i svinebesætninger nede på et meget lavt niveau. Der arbejdes på yderligere stramninger af svinehandlingsplanen i form af bl.a. hurtigere serologisk overvågning og lavere reaktionsgrænser på slagterierne, oplyste Thomas Krogh Nielsen. Han udelukkede, at man kan sanere sig til udryddelse. Det koster mellem en halv mio. og 5 mio. kr. at totalsanere et svinelandbrug. Slagterierne afviste, at en egentlig totalsanering er vejen frem bortset ved DT104. Det kan lade sig gøre, men det kan ikke anbefales for øvrige salmonellatyper, sagde Bent Nielsen. Dir. Orla Grøn Pedersen, Landsudvalget for Svin, anslog, at prisen for at sanere alle de såkaldte niveau 2 og niveau 3-besætninger ville være mellem en halv og én mia. kr. Statistikken viser, at salmonellaforekomsten er højst i besætninger med mellem 2000 og 3000 slagtesvin, som betegnes som mellemstore til mindre besætninger. Den relativ bedre situation for de store besætninger kan skyldes hjemmeblandet foder og sektioneret drift med mellemliggende rengøring og desinfektion. - Sektionering hjælper ikke i sig selv, men der er ingen tvivl om at, det er en meget væsentlig ting, at smittekæden bliver brudt og der bliver gjort rent, sagde Orla Grøn Pedersen. Forekomsten i svin skal længere ned Forekomsten af salmonella i svinekød snarere stiger end falder efter reduktionen fra fra 3-4 % til 1-2 %. - Det er utilfredsstillende, at kurven ikke begynder at vippe nedad, for der er brugt mange ressourcer - både offentlige penge og branchepenge - på den svinehandlingsplan. Derfor skal vi også se kritisk på de forhold, der er på svineslagterierne, sagde Kristian Hermansen. Mangelfuld registrering af alternative produktioner Det er svært at få kvalificerede bud på sammenhængen mellem produktionstyper/dyrevelfærd og salmonellaforekomst, da det eksisterende zoonoseregister indeholder fortrinsvis salmonelladata, og andre forhold på besætninger ligger ikke registreret i zoonoseregisteret, oplyste Thomas Krogh Nielsen. Der er ikke påvist en salmonellafordel ved økologisk og frilandsproduktion. De er kontinuerlig drevne produktioner - det gælder også for stalde med dybstrøelse - med adgang for grisene til udendørsarealer, folde, løbegårde og lignende, og det gør det alt andet lige vanskeligt at gøre rent og dermed at løse problemerne, sagde Orla Grøn Pedersen. Der er stor usikkerhed omkring konsekvenserne af omlægning til økologisk, konkluderede professor Stig Milan Thamsborg, Den Kgl. Veterinær- og Landbohøjskole ( KVL). Der er behov for bedre registreringer primært på svine- og fjerkræsiden samt for epidemiologiske undersøgelser. Det må bl.a. afvente til der bliver flere besætninger at undersøge. (6 of 12) [ :02:00]\n12 Salmonellahøring: Resumé Han understregede, at økologisk driftsform ikke kan reduceres til alene at være et velfærdsfremmende system. En del driftsforhold er meget anderledes. Det kan godt være, at vi har overset nogle biologiske sammenhænge, der kunne være interessante. Det er vigtigt at få dokumenteret zoonoserisikoen i økologisk husdyrbrug. Forbrugeren kan ikke leve med en eventuel øget zoonoserisiko på øko-området. Omvendt vil der være noget at lære for det resterende landbrug, hvis man finder en væsentlig mindre risiko i økologisk husdyrbrug, sagde Stig Milan Thamsborg. Vaccination eller ej Antibiotikabehandlinger og vaccination er ikke acceptable måder til at bekæmpe salmonella med, og de anvendes ikke i Danmark, sagde Knud Børge Pedersen. Antibiotikabehandling reducerer salmonellaforekomsten uden at ikke udrydde bakterien, og det medfører udvikling af resistens. Knud Børge Pedersen betragter vaccination som et potentielt sovemiddel. Generelt kan salmonellafrihed ikke opnås ved vaccination. I bedste fald kan man opnå en reduktion af smittetrykket, men selv de bedste vacciner giver ikke 100 % beskyttelse. Yderligere kan det begrænse virkningen af den serologiske overvågning, hvor man tester for antistof. Fjerkræbranchen appellerede om tilladelse til at vaccinere i en periode. Vaccination bør holdes åbent som et alternativ, mente professor Magne Bisgaard, KVL. Det er endnu sværere at eliminere salmonella i konsumægsproduktionen end i slagtekyllingeproduktionen, og vaccinerne udvikler sig hastigt. - Situationen er så alvorlig vedrørende saneringer, at mange besætninger, hvori der indsættes salmonellafri dyr, i løbet af kort tid samler smitte op fra produktionsmiljøet. I den forbindelse er man nok i en periode nødt til at overveje, om man ikke bør vaccinere salmonellafri dyr, der sættes ind i æglæggerstalde, hvor der tidligere har været en salmonellainfektion, indtil tilstrækkelige viden omkring rengøring og desinfektion er udviklet, sagde dyrlæge Per Schyum, Danæg. Tysk lov om fjerkrævaccination står i vejen for zoonosedirektiv - Syd for grænsen har man andre modeller til at bekæmpe salmonella end udryddelsesstrategi; man kører vaccination og antibiotikabehandling. Derfor må man forvente, at en større del af deres besætninger er inficerede med salmonella, sagde Per Schyum. Fra at være Europas største ægeksportør er danske ægproducenter nu kun i stand til at forsyne to tredjedele af hjemmemarkedet, sagde formanden for Det Danske Fjerkræråd Jens Peter Rønholt og krævede, at zoonosedirektivet implementeres i samtlige EU's medlemslande. - Hvis problemerne med implementeringen skyldes uenighed om anvendt praksis, herunder om det rimelige i at anvende vaccine mod salmonella enten i forældre-dyrsleddet, i produktionsleddet eller måske i begge områder, må man forhandle sig frem til en fælles løsning. I modsat fald vil forskellig praksis uden regler ende som et konkurrenceparameter, sagde Jens Peter Rønholt. I sit skriftlige indlæg kædede Peter Gæmelke zoonosedirektivets 50 pct. medfinansiering, (7 of 12) [ :02:00]\n13 Salmonellahøring: Resumé byrdefordeling og vaccination sammen: Hvis erhvervet pålægges de fulde bekæmpelsesomkostninger, bør der være adgang til bl.a. vaccination, som anvendes i andre lande. Strengere importkontrol Forbrugerrådets formand Kirsten Nielsen beskæftigede sig også ved det paradadoksale ved, at importerede fødevarer kan være mere salmonellabefængte end de danske, der er under strengere kontrol. En undersøgelse i 1997 bekræftede, at i modsætning til f.eks. det danske fjerkrækød indeholder det importerede også resistente typer salmonella. - Der må strammes op på de krav, på dokumentationen og på kontrollen med de importerede produkter. Det virker med forbrugerøjne absurd at arbejde for at få salmonellafri danske produkter, og samtidig accepterer vi uden videre import af produkter, som der er mindst lige så meget salmonella i. - Vi skal ikke nedlægge vore egne danske ægproducenter, der gerne vil lave salmonellafri æg, og derefter importere æg med formodentligt et væsentligt større indhold af salmonella. Problemet er balancen mellem de to ting, sagde Kirsten Nielsen. Jens Peter Rønholt ønsker, at alle udbydere af æg på det danske marked omfattes det samme kontrolprogram og ikke blot erhvervsproducenterne. Foruden importerede æg havner % af de udrugede kyllinger hos ikke-erhvervsproducenter og producerer æg til stalddørs- og torvesalg. Erhvervsproducenterne efterlyser en kildesporing, så man kan konstatere, hvor smitten egentlig stammer fra. Anders Engvall oplyste, at levnedsmidler importeret til Sverige fra tredielande kontrolleres efter ankomsten til Sverige med bakteriologiske prøver, mens levnedsmidler fra andre EU-lande kontrolleres i udførelseslandet. Den svenske myndighed Livsmetelsverket er ikke i alle tilfælde tilfreds med efterlevelsen af disse regler vedrørende indførsel fra EU-lande. Henrik Wegener understregede, at de danske erfaringer bør benyttes til at fremme den politiske proces inden for EU, specielt i relation til zoonosedirektivet. Tekniske handelsændringer eller mereksport Formanden for Danske Slagterier Jørgen Laursen Vig var nervøs for, at f.eks. Frankrig skal gøre gengæld mod danske fødevarer i irritation over, at det ene parti kyllinger og ænder efter det andet returneres på grund af DT Vi forventer, at regering og folketing gør noget, så det ikke sker. (...) Vi får sværere og sværere ved at håndtere en kraftig dansk indsats, hvis der ikke sker noget i de omkringliggende lande, sagde Jørgen Laursen Vig. Han mente, at det offentlige har en særlig forpligtelse, når erhvervet forsøger at holde DT104 ude, når fødevareministeren ikke kan sikre, at importerede dyr er fri for DT Set med branchens øjne vil en belastning af hjemmemarkedsproduktionen i forbindelse med hygiejnekrav, som ikke tilsvarende stilles til importen, forringe vores konkurrenceevne og dermed (8 of 12) [ :02:00]\n14 Salmonellahøring: Resumé øge importen, som vi aldrig kan stille de samme krav til, sagde Erik Bisgaard Madsen, Danske Slagterier. - Når vi selv har forholdsvis høje salmonellafrekvenser på nogle områder, kan vi ikke forlange, at dem som importerer fødevarer til os har et nul. Hvor det derimod er lykkedes os at gøre en ekstraordinær indsats - det gælder æggene og DT104 - har vi jo også nogle midler, replicerede fødevareminister Henrik Dam Kristensen. Han opfordrede erhvervet til ikke at forse sig på omkostninger ved et højt veterinært stade. I stedet skulle landbruget satse på at gøre sundhed, sikkerhed og garantier omkring det til den næste store eksportartikel. Detailhandelens repræsentant på høringen meldte sig som tilhænger af strengere kontrol med importeret mad fra EU-lande, som ikke har gennemført zoonosedirektivet: - Jeg kan ikke forstå med det indre marked, at man ikke kan lægge en strammere offentlig regulering eller kontrol ind på import fra andre lande, som har et massivt infektionsniveau. Det burde være muligt, sagde dir. Erik Schulz, Irma. God økonomi i lavt salmonellaniveau Salmonellainfektioner kan reduceres samtidig med forbedret produktionsøkonomi, sagde professor i svinesygdomme Jens Peter Nielsen, KVL. - Der er intet til hinder for, at produktionssystemerne indrettes sådan, at salmonellaniveauet sænkes samtidig med at de smitsomme sygdomme og stressbelastningen reduceres, og at der dermed opnås højere produktivitet, sagde Jens Peter Nielsen. Han kritiserede, at midlerne til salmonellaforskning er brugt på konventionelle besætninger frem for alternative, fremtidige produktionssystemer. Der er ingen dokumentation for, at alternative produktionssystemer har en gavnlig effekt på salmonella. De kan i hvert fald ikke kan forhindre salmonellaproblemer, og der er en række problemer forbundet med dem i relation til oprensning og hygiejne ved salmonellaudbrud, anførte Jens Peter Nielsen: - Disse problemer bør man kigge nærmere på, da det er produktionssystemer, som det meget vel kunne tænkes at der blev flere af i fremtiden. - Meget tyder på, at en række avls- og opformeringsbesætninger i realiteten allerede er salmonellafri. Der er muligheder for at opbygge et egentligt salmonellafrit avlssystem, der sikrer en ren kilde ved f.eks. sanering af salmonellainficerede besætninger. Etablering af et avlssegment vil også tillade en kontraktproduktion af salmonellafri slagtesvin, erklærede Jens Peter Nielsen. Tæt på målet Afdelingsforstander Mogens Madsen, SVS's afdeling for fjerkræ i Århus, konstaterede, at forekomsten af salmonella i slagtekyllingeflokke på landsplan er under 10 % og er på vej mod målet på maksimum 5 % inficerede flokke ved slutningen af den offentlige plan i På nuværende tidspunkt kan formodentlig mellem 1 og 3 % af menneskeinfektioner tilskrives slagtekyllinger. (9 of 12) [ :02:00]\n15 Salmonellahøring: Resumé Indtil nu er det lykkedes at holde Salmonella Typhimurium DT104 multiresistent ude af den danske fjerkræproduktion. I konsumægssektoren var udgangspunktet ved starten i 1997 af den lærende handlingsplan, at reducere forekomsten af salmonellatypene Enteritidis og Typhimurium, som udgør omkring 80 % af de humane salmonellainfektioner, og siden er den offentlige plan blevet strammet op. Alle æg fra besætninger, der er konstateret smittet eller blot er under mistanke, skal varmebehandles. - I konsumægsektoren opnår man ikke salmonellafrihed i besætningerne inden den nuværende handlingsplans udløb i Processen vil tage adskillige år endnu. Antallet af humane tilfælde ligger mellem 30 og 35 % lavere i år end sidste år, og det er en indikation på, at vi er på rette vej, konkluderede Mogens Madsen. 95 % af produktionshusene i slagtekyllingproduktionen er fri for salmonella, mens produktionshuse fortsat har salmonella, oplyste kontorchef Christen Terkildsen, Dansk Slagtefjerkræ % af konsumægsproduktionen finder sted i kontinuerlige produktionssystemer, dvs. at muligheden for at afbryde en smittekæde er langt dårligere her end i systemer, hvor man kører efter princippet alt-ud-alt-ind, sagde Magne Bisgaard. Handlingsplanen for slagtekyllinger er den ældste af de tre planer. På ti år er status ændret fra ca. 80 % i 1989 til ca. 5 %. Slagtekyllingeproduktionen i Danmark er bygget op efter en pyramidemodel, hvor avlsdyrene sidder i toppen og produktionsdyrene i bunden. I bekæmpelsesplanen startede man i toppen af pyramiden (avlsdyrene) og arbejdede sig ned igennem produktionspyramiden til bunden efter princippet: alt-ind-alt-ud. Siden 1991 er den danske slagtekyllingeproduktion baseret på udenlandsk avlsmateriale, der forhandles gennem ét selskab, fortalte Christen Terkildsen. Uddannelse - Vi skal satse umådelig meget på uddannelse og information, sagde dyrlæge Axel Ljungquist, SVS' salmonellateknikergruppe. Han møder ofte uforstand om og manglende forståelse for reglerne. Derfor foreslog Axel Ljungquist en grundlæggende uddannelse i hygiejne inden for levnedsmiddels- og landbrugssektorerne, der kan give større praktisk viden og forståelse for problemerne. Jens Peter Rønholt erklærede ligeledes, at behovet for uddannelse og efteruddannelse er indlysende. Teknisk arbejdsgruppe kørt fast Per Schyum kritiserede den tekniske arbejdsgruppe på konsumægsområdet for at være kørt fast og køre efter nogle holdningsmæssige indgangsvinkler frem for at kigge på den overordnede strategi og bekæmpelse. Den tekniske arbejdsgruppe har også generelt været hægtet af planen i mange sammenhænge. Det er nyttigt at der kommer folk ind, som ikke nødvendigvis tilhører branchen eller det offentlige system, herunder Statens Veterinære Serumlaboratorium, sagde Per Schyum. Sådanne uafhængige (10 of 12) [ :02:00]\n16 Salmonellahøring: Resumé eksperter kunne komme fra Landbohøjskolen. Det kliniske køkken Salmonella skal bekæmpes i primærproduktionen, hvor det opstår og spredes fra, sagde dir. Erik Schulz, Irma. Vi har tilfredsstillende barrierer i den gode håndværksmæssige praksis i de forskellige forarbejdningsled til at modstå et salmonellapres, vel at mærke hvis det pres er på et acceptabelt og normalt niveau. Baggrundsniveauet for tyve år siden ville være en god første målsætning for alle æg på det danske marked, mente Jørgen Højmark Jensen. En handlingsplan, som kun omfatter de danske æg, er ikke meget værd: - Hvis man ikke kan komme ned på et rimeligt niveau, mener jeg egentlig, at alle æg skulle pasteuriseres. Erik Schulz: I stedet for italiensk eller fransk køkken skal vi til at tale om det kliniske køkken som den nye trend. Det er lidt trist, men sådan er kendsgerningerne. Velkomst Jørn Jespersen (SF), formand for Folketingets udvalg for Fødevarer, Landbrug og Fiskeri: På vegne af Folketingets Fødevareudvalg og Teknologirådet vil jeg sige velkommen til denne høring om salmonella. Det er en konference, som vi har arbejdet på gennem et stykke tid i erkendelse af, at salmonellaproblemerne er væsentlige problemer, som har stor offentlig interesse. Vi har at gøre med et problem, som i hvert fald indtil for nyligt har været stigende i omfang, og som har haft offentlighedens store bevågenhed. Der er tale om et problem, som er væsentlig af flere forskellige grunde. For det første er der tale om, at ud fra et forbrugersynspunkt -- hensynet til forbrugernes sundhed og sikkerhed -- er væsentligt at få gjort en systematisk og effektiv indsats for at bekæmpe salmonellaproblemerne så effektivt som muligt. Det er også et spørgsmål, som har stor økonomisk interesse for producenter og for erhverv, og derfor er det glædeligt, at vi har kunnet samle en så bred kreds af eksperter og vidner og så mange tilhørere, som tilfældet er. Jeg håber, vi kan få en god og fremadrettet debat, som lægger op til, at vi i fremtiden på en effektiv og fornuftig måde får iværksat de yderligere initiativer, som der måtte være behov for for at reducere og bekæmpe salmonellaproblemet så meget som overhovedet muligt. Vi har en struktur i høringen, som indeholder tre hovedelementer. 1. En blok hvor vi skal få et kort overblik over situationen i dag og statusrapport om salmonellaforekomsterne. 2. Den anden blok handler om årsagerne til salmonellaproblemet, og jeg håber, at vi kan (11 of 12) [ :02:00]\n17 Salmonellahøring: Resumé 3. komme godt rundt om og bagom problemet og sætte alle de ting, som vi måske i hverdagens mere turbulente debat ikke når at få med i diskussionen på dagsordenen: produktionsformer, management osv. Endelig en blok om den fremtidige indsats på området, hvor vi kan få en overordnet diskussion omkring branchernes ansvar, om det er en markedsopgave, om det er en offentlig opgave, spørgsmålet om finansiering osv. -- at få sat alle de ting til debat ud fra forskellige synsvinkler. Jeg håber, at vi får en god dag med mange faktuelle oplysninger og værdifulde synspunkter, der gør, at vi kan effektivisere indsatsen mod salmonellaproblemerne. Tilbage til forsiden Til næste kapitel (12 of 12) [ :02:00]\n18 Status for salmonellaforekomsterne [Salmonellahøring] Status i salmonellaforekomsterne Salmonella hos mennesker og dyr 1. Blok: Kort overblik over hvordan situationen er i dag, en statusrapport Panel: Peter Gerner-Smidt, Statens Serum Institut, Henrik Wegener, Dansk Zoonose Center. Handlingsplaners succes måles på færre sygdomstilfælde blandt forbrugerne Peter Gerner-Smidt: Når der i dag er indkaldt til salmonella-høring, skyldes det to forhold: Salmonella gør mennesker syge, og salmonella smitter via vores mad. Hvis salmonella ikke forårsagede sygdom, ville den være aldeles uinteressant i levnedsmiddelsammenhæng. Det er vigtigt at holde sig for øje, når effekten af handlingsplaner til bekæmpelse af salmonella skal vurderes, at hvis en handlingsplan f.eks. i svineproduktionen bevirker, at salmonellaforekomsten halveres i det kød, der når ud til forbrugerne, kan man måske nok kalde det en succes, men det kan man nu alligevel ikke, medmindre det ledsages af et tilsvarende fald i antallet af syge forbrugere. Det er altså antallet af syge forbrugere, der er det endegyldige mål for om handlingsplanerne virker. Alt andet er i princippet ligegyldigt. Vi hører ofte både læger og lægmænd sige, at salmonella blot forårsager lidt diarré, og at det er hysterisk at bruge masser af ressourcer på at bekæmpe bakterien ilevnedsmiddelproduktionen. Dertil er blot at sige, at salmonellainfektioner ikke er ligegyldige. Langvarige eftervirkninger Det er ganske vist rigtigt, at en salmonelladiarre normalt varer ca. en uges tid og sjældent giver større ubehag, men undersøgelser fra udlandet tyder på, at hver fjerde af de syge stadig har ondt i maven og vekslende diarré og feber et halvt år efter den akutte sygdom. Ca. hver tredje af de diagnosticerede bliver indlagt på sygehus, ca. en ud af 20 får infektionskomplikationer uden for tarmen, ca. en ud af 50 får blodforgiftning, og en ud af dør som følge af infektionen. Ganske vist er de fleste af dem der dør, syge i forvejen, og salmonellainfektionen vælter blot et allerede hældende læs, men alligevel. Hertil kommer at en del mennesker efter den akutte sygdom får ledsmerter (reaktiv ledbetændelse (1 of 7) [ :02:08]\n19 Status for salmonellaforekomsterne og knuderosen) i kortere eller længere tid, så salmonella er ikke en bakterie, man bare kan negligere. Vi hører ofte for øjeblikket at salmonellaproblemet er medieskabt, og det er da også rigtigt, at der i de sidste ti år er sagt og skrevet utroligt meget i medierne om salmonella, men hvis den stigning, vi har set i antallet af infektioner, alene skyldes at folk går hyppigere til læge og bliver undersøgt end de gjorde før, ville man forvente at et stigningen fulgte antallet af undersøgte prøver, og sådan er det jo ikke gået. I løbet af de sidste 15 år er prøvetallet fordoblet, hvorimod antallet af diagnosticerede salmonellainfektioner er femdoblet, og det er sket uden at vi er blevet bedre til at finde bakterierne i prøverne. Vi har set en dramatisk stigning i salmonellainfektionerne. 1-2 procent syg af salmonella Vi diagnosticerede sidste år 5000 salmonellainfektioner i Danmark, men vi ved ikke helt præcist, hvor mange danskere, der reelt var syge. Vi kun ser toppen af isbjerget. Fire kriterier være opfyldt for at en patient skal kunne indgå i vores statistik: (1) Patienten skal være syg;(2) Patienten skal være så syg, at han går til læge; (3) Lægen skal vurdere at patienten er så syg, at det er nødvendigt at tage en prøve; (4) Prøven skal være positiv. Vi ved ikke ret meget om, hvor meget man skal gange det diagnosticerede tal med for at få det reelle antal syge. Hvis vi skønner meget forsigtigt, ganges det diagnosticerede antal med 10, og hvis vi er mere pessimistiske, ganger vi det med 20. Vi ville meget gerne kende det rigtige tal, men som det er nu, må vi skønne, at der sidste år var omkring danskere syge med salmonella, og det er ikke så lidt. Det kan betale sig at undgå salmonellatilfælde Samfundsøkonomien i salmonellainfektioner, hvad koster det samfundet? Det kan man regne ud på mange måder. Hvis man er forsigtig, regner man kun på de udgifter, man umiddelbart kan se, dvs. først og fremmest sygehusudgifterne. Man kan skønne, at vi sidste år brugte ca. 35 mio. kr. til sygehusudgifter alene. Udgifterne stiger til 80 mio. kr., hvis man prøver at tage højde for produktionstab ved, at folk er syge af salmonella og bliver hjemme fra arbejde. Bruger vi en modellen i Akademiet for de Tekniske Videnskabers rapport fra 1995 om fremtidens kontrol med levnedsmidler, som tager højde for alle samfundsudgifter inkl. de førnævnte udgifter til behandling og produktionstab samt til udgifter ved patienternes psykiske og fysiske belastning og industriens udgifter i forbindelse med nedlukning af produktionen, tilbagekaldelse af varer og ændrede produktionsmetoder, er samfundsudgifterne oppe imod en halv mia. kr. Ligegyldigt hvilket tal man bruger, er de meget høje, nok også for høje. Der er altså et stort økonomisk incitament til at gøre noget, hvis man ikke er indstillet på at gøre noget ved salmonellaproblemet i levnedsmidlerne alene ud fra det etiske aspekt, at det er utilfredsstillende at man kan blive syg af den mad man spiser. Der er cost-benefit i at begrænse salmonellaforekomsten i vores levnedsmidler. (2 of 7) [ :02:08]\n20 Status for salmonellaforekomsterne Bekæmpelsesprogrammer virker Henrik Wegener: Zoonosecentrets opgave er at studere smitteveje og smittekilder for de infektioner, der kan overføres fra dyr til mennesker. Vi vurderer løbende den sundhedsmæssige risiko ved forekomsten af salmonella hos husdyrene og i fødevarerne, vi ser på mulighederne for intervention, og vi forsøger at måle effekten af de iværksatte handlingsplaner. Vores undersøgelser viser, hvad jeg vil beskrive som tre bølger af salmonellasmitte i Danmark igennem nyere tid. Stigningen er ikke ét problem, men i virkeligheden tre måske adskilte problemer. Hver bølge har nemlig haft en ny smittekilde. Slagtekyllinger toppede i 1989 Den første bølge var slagtekyllinger, den toppede i slutningen af 1980 erne, , hvor et kontrolprogram knækkede kurven. I dag - ti år efter at bekæmpelsen blev iværksat - er danske slagtekyllinger kun kilde til ganske få procent af salmonellainfektionerne i Danmark. Svinekød toppede i 1993 Den anden bølge af salmonellainfektion skyldtes svinekød. Denne bølge toppede i 1993, hvor et kontrolprogram blev iværksat. Dette program ser ud til at have halveret problemet i løbet af de forløbne fire til fem år. Æg toppede i 1997 Den tredje og sidste bølge skyldes æg. Denne bølge toppede forhåbentlig i Der er i hvert fald tegn på, at det iværksatte kontrolprogram har haft effekt, idet salmonellainfektioner, der skyldes æg, ser ud til at være faldet med omkring en tredjedel i 1998 i forhold til Så igen: det stigende salmonellaproblem er ikke ét problem, men tre forskellige og tidsmæssigt forskudte problemer. Salmonellaforekomsten i slagtekyllinger var meget høj, da bekæmpelsen blev sat ind i Mere end to tredjedele af flokkene var smittet med salmonella, og sandsynligvis endnu flere af de kyllinger der gik ud til forbrugerne. I dag knapt ti år, efter at bekæmpelsen startede, indeholder omkring 5 % af flokkene salmonella, og mindre end 10 % af kyllingerne i kølediskene indeholder salmonella på nuværende tidspunkt. I 1992 viste vi, at svinekød var blevet en hyppig årsag til salmonellainfektioner. Da antallet af syge mennesker var på sit højeste, var omkring 2-3 % af det svinekød, der forlod slagterierne, inficeret med salmonella. I dag fire år efter, at kontrolprogrammet blev sat i gang, er niveauet reduceret til omkring 1 %. Det er godt en halvering i forhold til tidligere. Men igen: det væsentlige resultat er, at antallet af syge mennesker er blevet reduceret samtidig. I 1995 vidste vi, at æg var blevet den største kilde til salmonellainfektioner i Danmark, og det på trods af at kun få promiller af æggene på det tidspunkt indeholdt salmonella. Bl.a. af den grund blev der afholdt en høring i januar 1996, hvor problemet blev belyst, og en plan for dets løsning blev fremlagt. (3 of 7) [ :02:08]\n21 Status for salmonellaforekomsterne Handlingsplanen til bekæmpelse af salmonella i æg, der først for alvor kom i gang i 1998, ser som sagt allerede nu ud til at virke, idet antallet af mennesker, der smittes fra æg, er blevet reduceret med omkring en tredjedel. Det er min forventning, at det tal vil falde yderligere i de kommende år. Æg mere risikabelt end kød Zoonosecentrets risikovurderinger viser tydeligt, at det ikke er de fødevarer, der hyppigst indeholder salmonella, som også nødvendigvis er de farligste. Da problemer med salmonella i æg var på sit højeste, var kun få promille af æggene inficeret med salmonella. Dvs. at salmonella i f.eks. 1 ud af 1000 æg kan give flere sygdomstilfælde end salmonella i 10 % af slagtekyllingerne. Det er væsentligt at holde sig for øje, for bekæmpelsen skal altid sættes ind dér hvor vi får mest effekt i form af reduceret sygdom. Det kan altså have mere effekt at reducere forekomsten af salmonella i æg med en brøkdel af en promille end at fjerne 5 % af salmonellaen fra slagtekyllingerne. Importerede fødevarer Salmonellatilfældene i Danmark skyldes primært danske fødevarer, men en del af tilfældene skyldes fødevarer indført fra andre lande. I takt med at de danske salmonellaproblemer bringes under kontrol, må det forventes at bidraget fra de importerede fødevarer vil komme til at betyde relativt mere. Endelig erhverver vi os jo omkring hver femte salmonellainfektion i forbindelse med rejser til udlandet. Kvæg og resistens mod antibitotika Har vi nye salmonellaproblemer i vente? For at svare på det kan man bl.a. se på de eksisterende kontrolprogrammer og spørge sig selv, om de giver en effektiv beskyttelse. For slagtekyllinger, svin og æg mener jeg, at vi er godt dækket ind: Vi har programmer, som overvåger primærproduktionen tæt, og som kan strammes op hvis udviklingen går i den forkerte retning. For kvæg er vi måske knapt så godt dækket ind, fordi vi ikke har nogen egentlig overvågning af primærproduktionen. Antibiotisk resistente salmonella kan også blive et problem, specielt hvis vi får stigende resistens overfor de antibiotika, der benyttes til at behandle infektioner hos mennesker. Strategier til at forebygge resistente salmonella, består selvfølgelig dels i at fjerne salmonellabakterierne - altså salmonellakontrol - og dels i mådehold i anvendelse af antibiotika til husdyr. Zoonosedirektivet og fælles initiativer i EU Endelig kan Danmark ikke, uanset om vi vil det eller ej, forhindre, at salmonella kommer ind fra udlandet med fødevarer eller husdyr. Vi kan nedbringe risikoen ved kontrol, men vi vil aldrig kunne fjerne den helt. Det er derfor af afgørende vigtighed, at de initiativer, som er taget i Danmark, ikke foregår isoleret, men at alle de erfaringer som vi høster, og som er unikke også på verdensplan, bliver benyttet aktivt til at fremme den politiske proces inden for EU, specielt i relation til zoonosedirektivet. Konklusion: Kontrolprogrammerne virker Som konklusion vil jeg sige, at de fleste salmonellainfektioner i Danmark skyldes danske fødevarer, en mindre del udlandsrejser, og en lille del importerede fødevarer. De store stigninger (4 of 7) [ :02:08]\n22 Status for salmonellaforekomsterne skyldes de tre tidsmæssigt forskudte gennemsmitninger af husdyrproduktionssystemer: først slagtekyllinger, siden svin og senest konsumæg. Kontrol- og bekæmpelsesprogrammer er blevet iværksat, og de ser alle ud til at have haft en gavnlig effekt. Spørge- og debatrunde Udlandsoprindelse i henholdvsvis Sverige og Danmark? Mariann Fischer Boel (V): Peter Gerner-Smidt fortalte, at man registrerede ca tilfælde af salmonellainfektion i Danmark om året. Svenskerne har jo været meget langt fremme med salmonellabekæmpelsen i en årrække. Man har i Sverige, så vidt jeg er orienteret, vurderet at ca. 85 % af salmonellatilfældene i Sverige, skyldes rejser i udlandet. Det matchede ikke helt med Wegeners tal, men jeg kunne godt tænke mig at høre Gerner-Smidts beregning af procent-tallene. Henrik Wegener, sommerens debat har primært drejet sig om DT104. Jeg vil gerne bede om Zoonosecentrets vurdering af, hvor mange af DT104-tilfælde stammer fra importeret kød og fra dansk kød? % erhverves på udlandsrejse Peter Gerner-Smidt: Vi laver ikke en løbende overvågning på samme måde som svenskerne af, hvor mange der erhverver deres infektion i udlandet. Ud fra stikprøver og i forbindelse med de epidemier, vi har opklaret, ved vi, at mellem 15 og 20 % af de danske salmonellatilfælde er erhvervet i udlandet. Mariann Fischer Boel (V): Er 85 % for svenskerne et kendt tal for dig? Peter Gerner-Smidt: Ja. Mariann Fischer Boel (V): Hvorfor er differencen så stor? Peter Gerner-Smidt: Det ved jeg ikke. Henrik Wegener: Det kan jeg jo ikke svare præcist på, men vi har jo haft et udbrud i 1998 med DT104 fra dansk kød, så der kommer sikkert i dette år en betragtelig del af tilfælde, som kan spores direkte tilbage til dansk kød. Med de tilfælde, som vi ikke kan spore på enkelttilfældeniveau, kan vi ikke sige om det skyldes dansk eller importeret kød, men en del af dem skyldes jo udlandsrejser. Roskildesyge og immunforsvar? Annie Lunde Hansen (CD): Peter Gerner-Smidt, hvor mange år har man kendt det man nu kalder salmonella. Før i tiden blev man jo også syg af at spise fødevarer, men der kaldte man det bare noget andet. Jeg kan huske at man kaldte det Roskildesyge og deslignende. Er immunforsvaret dårligere end for en generation siden? Kendt i mindst 100 år. Immunforsvar næppe ringere Peter Gerner-Smidt: Til det første kan jeg sige, at vi har kendt salmonella i mindst 100 år, og vi har også vidst at mennesker kunne blive syge af salmonella i 100 år. Hvad man har kaldt salmonellainfektioner ude blandt lægmænd ved jeg ikke, man har jo skulle diagnosticere dem for at kunne sige, at det var en salmonellainfektion. Men vi havde også salmonellainfektioner for 100 år siden og også for 50 år siden. (5 of 7) [ :02:08]


- Kontant Venstrekampagne skyder valgkampen i gang\nKontant Venstrekampagne skyder valgkampen i gang\n75 kommentarer til Kontant Venstrekampagne skyder valgkampen i gang\nSå skød Venstre med sin 'skræmmekampagne' eller 'oplysningskampagne' '“ alt efter temperament – valgkampen i gang.\nKampagnen, der hedder 'Helle og Villy – bag facaden' har selvfølgelig til hensigt overfor usikre midtervælgere at udstille oppositionens luftige politiske planer mht. finansiering og konkrete ubehagelige forslag, og den er omdiskuteret allerede næsten før, at den bliver søsat.\nSøndag aften kunne de elektroniske medier vise livebilleder af kampagnen (ubetalelig TV-reklame i øvrigt) og det er så fulgt op med to helsidesannoncer i dagbladene mandag med billeder af Helle Thorning-Schmidt og Villy Søvndal. Mandag eftermiddag er der desuden kommet bannerannoncering på nettet.\nDiverse 'kloge' eksperter '“ ingen af dem med nogen større erfaring eller særlig viden på området efter hvad jeg kan bedømme – har allerede på førstedagen kunne fastslå, at der er tale om en 'tilsviningskampagne' og den eksterne RUC-lektor udi politisk kommunikation og tidl. Ny Alliance-spindoktor Rasmus Jønsson uddeler 'generøst' karakteren 4 til kampagnen før nogen har set den folde sig ud sådan for alvor. Man burde vel vente med at se nogle kampagnefilm og lidt flere annoncer før man fælder dom, og det kan virke noget besynderligt, at en akademiker i samarbejde med et emsigt medie, finder det seriøst at være så hurtig på aftrækkeren allerede inden hele målet er i sigte.\nEn socialdemokratisk folketingskandidat har på Facebook også været hurtig til at fastslå, at der er tale om en kampagne 'importeret fra USA ' og i stil med noget, som kunne være lavet af Karl Rove '“ den berygtede republikanske chefstrateg, der bl.a. med noget omdiskuterede metoder vandt to præsidentvalgkampagner for George W. Bush. At der også er tale om 'amerikaniseret form for valgkampagne' ja 'mudderkastning' har også en lektor i statskundskab ved KU, Karina Pedersen slået fast.\nSom jeg ser Venstres kampagne, så går den ud på at afkræve svar fra oppositionen på helt reelle og aktuelle spørgsmål. Den angriber S-SF, men spiller udelukkende på den politiske bane. I øvrigt præcis som oppositionen gør, når den åler regeringen for at have ført landet ind i krisen og for ikke at have en plan, der får os ud af den. Er politiske angreb på oppositionen i sig selv mudderkastning? Er al kritik af politiske modstandere pr. definition 'amerikansk' eller 'negativ kampagne?' I så fald er det noget, der udøves af en enhver opvakt opposition til hver en tid. I så fald er det en integreret del af vores levende demokrati.\nMen måske er negative kampagner kun noget, der retter sig mod annoncering på print, på nettet osv.?\nMen hvor var så Lektor Pedersen og socialdemokraterne så henne, da fagbevægelsen søsatte deres kampagner mod regeringen? Hvor var man med stemplet med 'amerikaniseringen' (et dansk opfundet synonym for urent trav)?\nHer er i øvrigt et medie, der har fået den banebrydende idé at interviewe en person (nej ikke en journalist….), Mads Fuglede, der i modsætning til de to andre nulboner ved, hvad han taler om.\n“Amerikanerne er meget mere voldsomme og direkte, når de falder i kamp. Det er det rene vand i forhold til, hvad man ville opleve i USA, og jeg tror ikke engang, at man ville kalde det her for en skræmmekampagne”\nDer er i øvrigt ganske meget i valgkampen, der er importeret fra USA. Fx får Thorning rådgivning fra nogle af Demokraternes topstrateger. Men denne 'amerikanisering' er selvfølgelig helt ok'¦\nMen er der ikke noget med at de amerikanske kampagner er meget personlige? Fx da republikanerne 'swiftboatede' den demokratiske præsidentkandidat, John Kerry, der fik rokket så meget ved hans heltestatus som soldat under Vietnam-krigen, at det måske fik betydning for at nogle vælgere vendte ham ryggen ved præsidentvalget i 2004.\nFaktisk kan jeg kun komme i tanke om et eneste angreb fra en siddende regering på oppositionen UNDER EN VALGKAMPAGNE, som kommer i nærheden af at være personlig i amerikansk forstand. Nemlig de almennyttige boligselskabers brug af Venstres formand Uffe Ellemann-Jensens privatbolig i en valgannonce få dage før valgdagen i1998. Det var da om noget mudderkastning på amerikansk forstået på den måde at den såede tvivl om Uffe Ellemann-Jensen personlige motiver for at deltage i politik, da annoncen påstod, at de borgerlige ville forgylde boligejere (herunder Uffe selv) på lejernes bekostning.\nDer er intet personangreb i Venstres annonce. De to partiformænd er symboler på S-SFs politik. Ergo må det være i orden, at bruge dem (ikke nødvendigvis billederne) i annoncer, hvor man angriber partiernes politik. Men hvordan forholder det sig så med, at Venstre genbruger de billeder, som S-SF tidligere har brugt i deres annoncer for Fair Løsning?\nJa det er nu ret så omdiskuteret overalt. Fotografen, der ejer ophavsretten til billederne har i dag via sin advokat sendt Venstres partiformand statsminister Lars Løkke Rasmussen et brev, hvor han kræver, at Venstre nu stopper kampagnen.\nUmiddelbart lyder det helt vanvittigt sløset, at landets regeringspartis organisationsfolk skulle have undladt at have sikret sig rettighederne til billederne, FØR de bruger dem i deres valgannoncer. Principielt er der jo tale om tyveri af andres ejendom, præcis som når Tøger Seidenfaden og Politiken i avisen optrykker Ritt Bjerregaards kommissærdagbog eller jægersoldaten Thomas Rathsacks erindringer uden deres samtykke. Der er vel to muligheder. Enten er der tale om en pinlig fodfejl, eller også har Venstrefolkene gjort det helt bevidst.\nEkstra Bladet har i dag talt med Venstres partisekretær Jens Skipper Rasmussen, der ifølge avisen møder kritikken fra fotografen med undren.\n– Der må være en vis form for albuerum mellem de politiske partier. Vi har set en række tilfælde, hvor S og SF har brugt billeder af vores folk i pjecer – uden at vi har krævet betaling for billederne. Det er sket med for eksempel Claus Hjort Frederiksen og Lars Løkke Rasmussen, siger Jens Skipper Rasmussen til Ekstra Bladet.\n– Derfor handlede vi, som vi gjorde. Vi regnede ikke med, at vi gjorde noget forkert i forhold til de kotume regler, der er blandt de politiske partier, hvor vi har lånt billeder af hinanden.\nJens Skipper Rasmussen er klar til en dialog med den sure fotograf.\n– Hvis fotografen er uenig, kan han kontakte mig, så må vi finde en løsning, lyder det fra Venstres partisekretær.\n'Derfor handlede vi som vi gjorde', siger Skipper. Det lyder godt nok som en ren tilståelsessag. Men også et signal om, at Venstre har fået nok af at de røde tidligere har brugt 'deres billeder'.\nVenstrefolkene vidste formentlig godt, at de ikke ville kunne få lov til at bruge billederne til deres valgannoncer mod S-SF. Så i stedet så 'lånte' de dem.\nHvis S-SF så angriber Venstre for billederne, ja så kan partiet henvise '“ det gør man så allerede – til tidligere eksempler, hvor oppositionen '“ dvs. deres støtter i fagbevægelsen – har 'lånt' billeder. Det får formentlig S-SF til at afholde sig fra at svinge sig op til den helt store forargelse. Det samme gælder de medier, S-folketingskandidater, journalister mv. der så IKKE samtidig protesterede over alle de billede- og ophavsretskrænkelser, der i årenes løb tilsyneladende er foregået uden megen ståhej.\nGiver det i øvrigt mening, at partier er afskåret fra at bruge billeder af politikere i deres valgmateriale, som man selv bruger i sin agitation? For det vil jo afhænge af fotografens politiske sympatier om man vil få lov at bruge dem eller ej. Og hvis et parti selv 'låner' billeder af andre partiers fotografer uden at spørge om lov, så er det modsatte vel også i orden eller hvordan?\nMit udgangspunkt er dog, at privat ejendomsret skal respekteres. Og politikerne bør naturligvis vise, at de respekterer den ligesom alle andre af landets love, uanset om sanktionen er stor eller lille. Det er jo det, man forventer af os andre. Strengt taget gælder der vel for Venstre en særlig forpligtelse til at stå vagt om den private ejendomsret.\nMåske var det en idé at lave et sæt spilleregler, hvor fotografer '“ som giver sig i kast med politiske partier '“ i stedet én gang for alle accepterer i deres kontrakt med de forskellige partier, at deres billeder også kan bruges af alle øvrige partier mod betaling. Så er der ligesom rene linjer. Er fotografer særligt følsomme mht. om deres kunst ikke må misbruges, så bør de nok holde sig fra de politiske partier. Det har aldrig været et sted for tøsedrenge. Så har man alt for fine fornemmelser, så bør man nok holde sig væk. Når det så er sagt, så er det fuldt forståeligt, at fotografen reagerer skarpt for at få betaling for sit arbejde, men indtil videre ligner han nu mest en aktivist for S-SF.\nHvad så med kampagnen? Virker skidtet? Aner det ikke. Jeg er ikke synsk som Rasmus Jønsson eller professor Kasper Møller Hansen, hvor sidstnævnte tilsyneladende mener, at det IKKE virker. Måske har han ret. Men man må dog formode, at Venstre har testet kampagnen på fokusgrupper af tvivlere med et positivt resultat. Ellers havde man jo nok fundet på noget andet. Men om indsatsen er nok? Det er tvivlsomt. Men et eller andet skal Venstre forsøge sig med, hvis de vil vinde valget.\nValget kommer i september: 70 pct. (op med 10 pct)\nValget kommer i oktober: 25 pct.\nP.s. Ser at S-partisekretær Lars Midtiby tordner løs i 18.30’ern om respekten for andres ophavsrettighedder. Hvor var han henne med den kritik, da Fagbevægelsen krænkede andres billedrettigheder? Påstår han virkelig i ramme alvor, at han ikke kendte til fagbevægelsens kampagner mod regeringen? Please give me a break! Send dog den mand ud og bank på nogle døre!\n← Det ligner et septembervalg → Vellykket politisk knaldroman\n75 kommentarer til “Kontant Venstrekampagne skyder valgkampen i gang”\n16. august 2011 kl. 06:52\nPå den ene måde, kunne det være med overlæg, at Venstre lånte billederne – derved fik de langt mere omtale for de samme penge.\nMen der er en hage ved det – når man nu går ind for ejendomsretten, så er handlingen lidt tvivlsom.\nI Dansk Folkeparti er vi langt mere strikse med om vi rettighederne til billeder inden vi bruger dem agitatorisk.\nMen sådan er der forskel på partier.\n16. august 2011 kl. 08:05\nJarl, meget enig i din analyse – bortset fra “skræmmekampagnen” vel består i, at man maler et dramatisk og reelt usandsynligt økonomisk katastrofebillede af Danmark i 2020 ledet af en SSF-regering? Tror du, hvis resultaterne udebliver, at man kunne finde på, at slå på Sohns fortid igen?\nFor så vidt angår sagen med billederne og ophavsret er det vel til at forstå – navnlig for borgerlige – hvorfor man ikke bare anvender nogle værker uden rettighedshavers tilladelse – og naturligvis betaling. Hvis man lægger al konspirations- og bloktænkning til side, så kunne det måske for fotografen, hvis det er ham, der er rettighedshaver, være et spørgsmål om kroner og øre, hvilket der må være nogen forståelse for i det blå segment. At FOA eller LO angiveligt også engang har anvendt billeder uden tilladelse, kan fotografen ikke bruge til lige så lidt, som politibetjenten kan, at “ham foran også kørte over for rødt”.\nVenstres beregninger er baseret på de konkrete dele af planerne fra S+SF.\nEnten kommer der mere, (såsom øgede ejendomsskatter) eller også går det katastrofalt.\nDet bedste ville være, hvis S+SF blev mere konkrete. Det ville betyde at man kunne vælge mellem to forskellige planer. I dag kan man vælge mellem en plan og en skitse.\nEt godt tidspunkt kunne være i forbindelse med finansloven for 2012. Her må regeringen være konkret, og det kan S+SF også være. Så kan vi få et valg mellem to forskellige forslag til finansloven.\nDet interessante bliver udover at se resten af kampagnen at se hvilke modtræk de røde finder på.\nTvivler stærkt på at de vil udarbejde noget konkret, der kan give svar på de mange spørgsmål, men snarere prøve med andre midler..\nImidlertid er der en risiko for at venstre skyder sig selv i foden, en stemme på V eller K er jo på ingen måde en garanti for at der bliver ført borgerlig politik eller ansvarlig økonomisk politik, de ufatteligt mange nye skatter og afgifter eksempelvis multimedie, fedt og iværksætterskatten, samt det øgede antal offentligt ansatte er jo netop beviset på at de bør passe på med at spille kortet, selvom de fleste måske vil søge mod Liberal Alliance i protest, vil andre søge til de radikale eller til at stemme blankt.\n@Jarl. Et oprigtigt spørgsmål. Hvor enig eller uenig man kan være med budskabet i annoncen, mener du så, at det er en god, slagkraftig politisk kampagne?\n“Måske var det en idé at lave et sæt spilleregler, hvor fotografer '“ som giver sig i kast med politiske partier '“ i stedet én gang for alle accepterer i deres kontrakt med de forskellige partier, at deres billeder også kan bruges af alle øvrige partier mod betaling.”\n1) Så der skal gælde et sæt spilleregler for politikere, men et andet sæt regler for alle andre 2) Det skal være fremover være i orden af tvangeksproriere folks ejendom, fordi Venstres reklamebureau ikke kan finde ud af, at købe de billeder de skal bruge i kampagner?\nDen løsningsmodel skal du nok arbejde lidt på.\nØkonomisk ansvarlighed. Man kan ikke “låne” sig til velfærd. Alt dette ønsker V at vise ved hjælp af “lånte” billeder, fordi “det har de andre også gjort”? Var tanken at udstille modpartens dobbeltmoral ved at demonstrere, at man heller ikke selv ejer nogen moral? Eller hur?\nDer er nok varm luft i SSF-ballonerne til at punktere dem med et brag uden at skulle ty til direkte lovbrud. Det forekommer mig ynkeligt og desperat at lægge ud på de dybder.\nDu skriver: “Hvad så med kampagnen? Virker skidtet? Aner det ikke. Jeg er ikke synsk som Rasmus Jønsson eller professor Kasper Møller Hansen, hvor sidstnævnte tilsyneladende mener, at det IKKE virker. Måske har han ret. Men man må dog formode, at Venstre har testet kampagnen på fokusgrupper af tvivlere med et positivt resultat. Ellers havde man jo nok fundet på noget andet. Men om indsatsen er nok? Det er tvivlsomt. Men et eller andet skal Venstre forsøge sig med, hvis de vil vinde valget.”\nJeg er enig! Det er alt for tidligt at vurdere effekten. Det kan vi vel egentlig først når valgresultatet foreligger. Men selve det at såkaldte eksperter dels giver kampagnen ringe karakterer og dels påstår at den ikke vil have nogen effekt, vil formentlig virke negativt på kampagnens effekt. Disse vurderinger af kampagnen farver og modererer vælgernes påvirkning fra kampagnen. Det sammen gør det naturligvis at samtlige – også de nominelt borgerlige – alle som en har kaldt det for en skræmmekampagne.\nJeg tror desværre at kampagnens effekt udvandes af disse faktorer – Det lader jo heller ikke til at pressen forsøger at få et klart svar fra SSF på de stillede spørgsmål.\n5. Jeg synes det er en udmærket kampagne. Den udstiller faktisk de områder, hvor S-SF har valgt ikke at svare. Det er så op til vælgerne at afgøre om det vil påvirke deres valg.\nVed IKKE at angribe ville være at give op på forhånd. Det KLÃ†DER Venstre at komme i offensiven, og det er jo også derfor at modangreb fra S-SF bliver sat ind.\nGarby. Jeg tror min kvote for hykleriske socialdemokratiske kampagnemedarbejdere, der er meget forargede over at Venstre laver det samme stunt som vennerne i fagbevægelsen tidligere har lavet i annoncer, der har angrebet politiske modstandere.\nHvor var din forargelse, da 3F brugte Claus Hjort-billedet i deres annoncer som strikkekone?\nJeg synes Venstre har båret sig forkert ad, men fri mig for jeres hykleri. Tak!\n4. Re: Modtræk. De “røde” behøver ikke lave et decideret modtræk, men kan nøjes med at gøre som Villy Søvndal og afskrive kampagnen som ren “panik før lukketid”. Just let it pass.\nHvis S-SF giver sig i kast med at begynde at svare, så anerkender man jo Venstres præmis og lade dem styre debatten. Desuden er debatten fint nok kommet til at handle om ophavsret i stedet for … det som kampagnen nu handler om.\n16. august 2011 kl. 09:28\n9. Handler debatten om ophavsret? Ja her og på Facebook. Men ikke i medierne. Der tager man fat på påstandene om hvad bom-penge skal koste bilisterne osv.\nVi får se om SSF følger de velmente råd.\n16. august 2011 kl. 09:35\n8. Nu spurgte jeg ikke om det indholdsmæssige i kampagnen, men fair nok.\nJeg gider ikke beskyldes for at være hykler. Jeg har selv været med i kampagner hvor vi fik stoppet annoncer fra et fagforbund, fordi de havde brugt billeder af uden ophavsret.\nI øvrigt så skriver jeg intet om at være forarget i mit svar.\nJeg er ikke forarget, jeg er allerhøjst forundret over at et stort professionelt parti kan bære sig såååå amatøragtigt ad. De får jo kampagnestaben ovre i LO til at virke som genier.\nJeg konstaterer bare, at dit forslag til en “løsning” af ophavsretsporblemet er helt ude i hampen. Så slå lige koldt vand i blodet og læs hvad jeg skriver, inden du starter med din præpubertære namecalling.\nP.S. Hvorfor omtaler du mig i flertal?\n16. august 2011 kl. 09:45\n10. “Handler debatten om ophavsret? … Men ikke i medierne.”\nHer er et lille udpluk af artikler der udelukkende handler om ophavsretssagen:\nDer er desuden en række artikler om skræmmekampagne eller ej, bl.a. en af Mads Kastrup på b.dk som du måske har læst, men artikler som handler om indhold. Ikke noget af betydning.\n16. august 2011 kl. 09:56\n11. Garby. Det er virkelig godt, at du som person har været med til det.\nMen fagbevægelsen har set stort på disse ting i lang tid.\nSå brugte man Skats logo, Venstres logi i kampagner, Venstres billeder osv osv. Altsammen vendt mod regeringen.\nSå gør Venstre gengæld. Og så er der en hellig forargelse. Den deltager du som on-and-off S-kampagnemedarebjder så også i. Det er det, som jeg mener, er hykleri.\nNej min løsningsmodel er sikkert ikke god. Jeg mener bare, at når billederne bliver brugt i den offentlige debat så kan man godt argumentere for, at så er de ligesom alles eje. Hvor mange sendte royalties til Kurt Westergaard for brug af hans Muhammed-tegning?\nMå jeg ikke godt blive fri for at blive kaldt det der, du skrev? Det overskrider mine grænser for god tone. Tak.\n16. august 2011 kl. 09:58\nDet er værd at bemærke at FOA formand Dennis Kristensen ikke mener, det er rimeligt at sammenligne de forskellige situationer\nMon ikke Venstre havde været tjent med for en gangs skyld at handle som FOA i stedet for den lamme undskyldning:\n16. august 2011 kl. 10:06\n12. Jo men det var stort set historien i går. Det handler næppe om det emne de næste dage og uger, vurderer jeg. Det var for upræcist. Indrømmet.\nJarl Cordua, jeg accepterer vi er uenige om meget, og sikkert ikke nærmer os specielt ved jeg nu kommer med en kommentar, men jeg prøver alligevel.\nRent kommunikationsmæssigt tror jeg du vil nå langt bedre frem hvis du undlader udtryk som nulboner og så ellers undlader at inddrage irrelevante begreber. Tøger var ikke venstreorienteret, men måtte lide en del som søn af en tidligere chefredaktør for dagbladet Information, og på Wikipedia vil du faktisk kunne læse:\n“Jeg har altid beskæftiget mig med, hvornår holdninger går ud over det ordentlige. Jeg har ikke skiftet side fra højre til venstre. Og jeg synes ikke, at det er så interessant, hvad der ligger lidt til højre eller venstre for midten. Det interessante er afgrænsningen over for det ekstreme eller problematiske”\n“Under den kolde krig handlede det for mig om at påpege, hvornår især venstrefløjen kompromitterede sig. Dengang blev jeg opfattet som højrefløjsdebattør. I dag handler det om, hvor stærkt nationalkonservatisme og intolerance kommer tilbage. Det er kernen i Muhammedkrisen.”\nTøger ville aldrig være blevet et ikon for den saglige debat hvis han nogensinde var henfaldet til fløjkrige. I den konkrete sag med Jægerbogen blev der efterfølgende indgået et forlig, hvilket du ikke kom ind på i din beskrivelse.\nSå, rent sagligt betragtet, tror jeg du lige skal hæve overliggeren, for du skriver godt, så hvorfor ødelægge det med indsatte eksempler som alene fremmer demagogi… 🙂\n16. august 2011 kl. 10:13\n17. Tak for de velmente råd. 🙂\nJeg har skrevet denne blog i snart fem år, og den har den stil, den har. Det er en del venstreorienterede læsere som hellere vil have at jeg skal skrive noget andet. Det gør de så i kommentarfeltet. Du kan fravælge produktet. Its a free country.\nJeg kan ikke se hvad Tøger Seidenfaden laver i denne kontekst. Jeg forholdt mig udelukkende til, at han stjal andres ophavsrettigheder og i øvrigt indrømmede det bl.a. ved at indgå forlig mv. herom.\nJeg er enig i, at han ikke – set over tid – kan placeres i den ene eller den anden boks. (Men mit gæt er han stemte på rød blok de sidste år af sit liv)\nJeg er enig: det står enhver frit at vælge eller fravælge ethvert produkt, men jeg synes nu alligevel at “venstrefolkene” er en noget mere spids hentydning end alene at forholde sig til ophavsrettighederne.\nBehold du bare din stil. Men du vil nu nok trænge bedre igennem hvis du kritiserer med mere lødige ord.\nVelbekomme, og god valgkamp. 🙂\n16. august 2011 kl. 10:42\nHenrik Blunck, det må være en morsomhed, når du skriver, at Tøger Seidenfaden var et “ikon for den saglige debat”. Hvis der var nogen, der var infam og perfid over for politiske modstandere, så var det Tøger Seidenfaden og hans avis. Jeg synes, det er fantastisk, at så mange Tøger-troende ikke kan se det, men fred være med det.\nPå Politiken taler de jo også stadig om højrefløjens ubehagelige tone, selvom de selv over/undergår den med flere længder, bl.a. med Roald Als’ satiretegninger og skribenter som Kjeld Hybel blandt mange andre.\nMed ovenstående in mente er forargelsen over Venstres “skræmmekampagne” også helt ude i hampen. Hvis det skulle være én af de værste valgkampagner, vi har oplevet i Danmark, har vi sandt for dyden opført os eksemplarisk hidtil. Jeg vil tværtimod mene, at Venstre går for forsigtigt til værks, men der er jo også stadig lidt tid inden valgdagen.\n@8: Blot for at rette en eventuel misforståelse var det fagforbundet FOA, der brugte et billede af en strikkende Claus Hjort Frederiksen i en annonce og ikke 3F. Det var i forbindelse med offentliggørelsen af Lønkommissionens rapport om lønforholdene for offentligt ansatte forrige forår.\nFOA havnede i præcis den samme situation som Venstre ved, at der ikke var lavet aftale med fotografen til det billede, der først blev brugt i annoncen. Den pågældende fotograf krævede en efter sigende en ikke helt ligegyldig betaling på den baggrund.\nDerfor måtte det brugte bureauet frikøbe et nyt billede, der så blev indsat i annoncen…\nFotografen får hjælp af Socialdemokraternes advokat, skriver BT:\n16. august 2011 kl. 11:51\nHej Jarl – Synes det er godt, at du er så “liberal”, så Google har valgt at placere en bannerreklame på din blog 🙂 – God valgkamp !!!\n16. august 2011 kl. 11:52\n– Og så endda fra Enhedslisten 🙂\n16. august 2011 kl. 11:59\n17. Henrik Blunck Hvordan passer det du skriver med at Tøger S. udnævnte sig selv til leder af oppositionen?\nAt Tøger S. skulle stå for saglig debat er ganske nyt for mig. Det har jeg aldrig før hørt nogen mene. Jeg ser ham tværtimod som en repræsentant for den følelsesladede debat.\n16. august 2011 kl. 12:06\n23,24. Ja det er ikke mig, der har placeret dem. Men det er da altid noget at tjene LIDT penge på at nogle vil undersøge Enhedslistens politik. Feel free. Der ligger jo ikke nogen anbefaling 😉\n25. Ã…h L. Rasmussen. Det bliver en lang valgkampagne med dig på slæb mht. at forsvare socialdemokraternes holdninger i et og alt… 😉\nMeanwhile, så fortsætter billedfarcen. De nye billeder, som erstattede de lånte billeder, er tilsyneladende også lånt, http://politiken.dk/politik/ECE1362642/ny-fotograf-venstre-har-ogsaa-stjaalet-mine-billeder/\nJeg ved egentligt ikke om jeg skal græde eller le 🙄\n16. august 2011 kl. 12:30\nHaha – men du får mig altså ikke til “at forsvare socialdemokraternes holdninger i et og alt…”\nJeg har bare stadig ikke forstået, hvori det suspekte eller bemærkelsesværdige består, ved at den fotograf, der har samarbejdet med S om et billede, fortsætter samarbejdet, når billedet misbruges.\n16. august 2011 kl. 13:22\nHer er de omtalte billeder, som 3F og FOA “lånte”:\nVenstres sekretariat har vist efterhånden en rigtig dårlig sag:\nDet er Socialdemokraterne og SF, der har en dårlig sag, for det fremstår nu endnu mere tydeligt end før, at de vil gøre alt for at undgå at tale om politik. Det kan man godt forstå, når man ser bl.a. Henrik Sass Larsen og Ole Sohn hakke, stamme og tale sort på landsdækkende tv, men det burde ikke kunne lade sig gøre i en moderne medieverden.\n16. august 2011 kl. 13:43\n31. Det er jo Ritzaus valg af vinkel (som du så er enig i…) De kunne ligeså godt have vinklet historien på, at fagbevægelsen har gjort noget der ligner, selvom at der også er forskelle i eksemplerne.\nMen sådan er det jo med Ritzau 🙂 Jeg er ikke ligefrem forundret over, at Berlingske overvejer at fyre dem.\n16. august 2011 kl. 13:45\nNej, FOA og 3F “lånte” ikke noget. De TOG dem – fordi de var lagt til fri afbenyttelse. Derefter maltrakterede de dem ved manipulation i Photoshop, og så måtte de til lommerne. Brøden bestod altså ikke i, at benytte netop de billeder, men i at de forvanskede dem. Dermed er det ikke en direkte parallel til Venstres dobbelte tyveri af ophavsretbeskyttede billeder. Men ligesom fagforbundene måtte til lommerne, kan Venstre også se frem til en udgift – men næppe en helt nede på 26000 kr.\n16. august 2011 kl. 13:47\nHelt enig i, at Ritzau er elendige. Man kunne håbe på, at ALLE medier fyrede dem – hvilket jeg faktisk tror vil glæde alle politiske partier. For ikke at tale om vælgere af alle kulører.\n16. august 2011 kl. 13:50\n34. ja fagbevægelsen var i god tro…\n16. august 2011 kl. 13:58\nJeg ved ikke, om fagbevægelsen var i god tro eller ej. Men jeg er ret overbevist om, at dens reklamebureau må have været klar over, at man ikke uden videre kan manipulere med pressefotos, uanset, at de er lagt til fri afbenyttelse. Det er ifølge Dennis Kristensen jo altså også bureauet, der måtte betale for Hjort i dragkostume.\n16. august 2011 kl. 14:59\n“Ekstremismen tager til. Flere og flere mener sig berettiget til at tage sig selv til rette.”\nAk ja. Det må svært at have så høj moral i et parti, hvor 2 ulovligt bragte billeder afløser 2 andre og hvor nøglepersoner ligefrem glæder sig over begåede lovbrud:\n16. august 2011 kl. 15:05\nLOL – jeg sad og ledte efter nøjagtigt samme citat. Og også som reaktion på Hjorth’s udtalelse!\nGlæder mig til det næste fremstød fra Venstre, omhandlende “moralsk habitus” 😉\n16. august 2011 kl. 15:16\nFor at vende tilbage til substansen i Jarls blogpost, så tror jeg personligt ikke, at Venstres nye strategi med at afkræve svar fra S+SF om deres økonomiske politik vil lykkedes. Jeg frygter virkelig, at det vil lykekdes S+SF at gå igennem en hel valgkamp uden at skulle stå til ansvar lufttige ‘Fair Plan’. Eksempelvis har Hverken DR eller TV2 gjort mine til, at ville kigge kritisk på denne ‘økonomiske plan’.\nSå mon ikke det lykkedes S+SF at kunne snige sig gennem valgkampen med et budskab om, at “vi har vores gennemarbejdede plan og regeringen har sin nedskræingspolititk. Vælg selv hvad i foretrækker”. Godt for S+SF men uendeligt trist for Danamrk.\n16. august 2011 kl. 15:36\nTYVE-TYVE: 2 down, 18 to go 🙂\n40. Det kan vel heller ikke være mediernes opgave at gå partiernes planer igennem. Hvor skulle de have kompetencen fra, til det.\nSkal en DR-journalist sende planen ned til husets økonomiafdeling og få regnskabschefen til at regne tallene igennem, så man kan få en uvildig vurdering?\nBåde DR, TV2 og alle mulige andre medier har villigt lagt mikrofon og spalteplads til at Finansministeriet, DI, Finansrådet, CEPOS og alle mulige andre af VK-regeringens venner har kunne kritisere planen til hudløshed.\n16. august 2011 kl. 16:45\nVar det også forkert af Venstre at lægge sag an imod en fotograf, der brugte et billede af Claus Hjort Frederiksen i sin tid?\nNu er det godt nok fra de røde lejesvende i Jyllands Posten, så tag det med et gran salt. 😛\n“Det kan vel heller ikke være mediernes opgave at gå partiernes planer igennem. Hvor skulle de have kompetencen fra, til”\nmener du fuldt seriøst, at medierne og Christiansborg-journalisterne ikke skal forholde sig (kritisk) til den økonomiske politik partierne lægger frem??? Hvad ‘kompetence’ angår så har alle MSM faste journalister på Christiansborg, som (officelt) ved noget om politik, herunder økonomisk politik. Læg så dertil den hær af politiske eksperter/kommentatorer som dagligt udtaler sig til medierne om politik.\nhvis ikke medierne har folk, som ved noget om økonomisk politik, så kan de lige så droppe al politisk journalistik, da politik i sidste ende altid er et spørgsmål om økonomi.\n16. august 2011 kl. 17:29\n@43: Venstre lagde ikke sag an mod nogen. Fotografen sendte en mail til FOA med et erstatningskrav for at have krænket hans ophavsret. Der er en væsentlig forskel.\nIngen i Venstre benægter vist at man krænker ophavsretten med den aktuelle kampagne, og jeg bemærker at både den nuværende og forrige partisekretær har tilkendegivet at man vil betale erstatning hvis man får et krav.\nVenstre fjerner billeder fra annoncer:\nBillederne i annoncerne erstattes af silhuetter.\nMærkværdig strategi, men nu har alle da hørt om annoncerne.\nErstatningsbeløbet er sikkert en lav pris at betale for al dén omtale.\nNu kan vi forhåbentligt komme videre og tale (mere) substans.\n@47 Udfra princippet om, at hvilken som helst omtale er bedre end ingen omtale, så er det ganske rigtigt billigt.\nDer var en gang en fyr, som også følte, at omtale var vigtig. Han hed Herostratos.\n16. august 2011 kl. 21:15\n@46: Jeg tvivler på, at det er udslag af en strategi. Regeringspartierne har i det sidste års tid været mestre i, at få alt til at handle om, hvordan regeringen kludrer i processen. “Låne”-sagen er blot seneste eksempel. De konservative kom galt af sted med sloganet om, at man ikke kan låne sig til velfærd. Venstre har nu erkendt, at man heller ikke kan “låne” sig til valgsejr. Jeg anser det for særdeles klogt, at Venstre har valgt at trække stikket på fotosagen. Når noget er juridisk uholdbart, er det også politisk uholdbart. Jeg ved ikke hvem partiets advokat er, men hans rådgivning i denne sag har tilsyneladende – med al respekt – været bedre end din.\n49. Jeg rådgiver ikke Venstre. Det var da noget underlig noget at påstå.\nHar du lagt mærke til at Michael Kristiansen, Søs Marie Serup og jeg ALLE siger det samme: Venstre gjorde det med vilje. 😉\nVi er selvklart nogle, der har et forskelligt syn på sagen med annoncerne.\nMen måske kan vi være enige i det dybt latterligt selvhævdende når Ekstra Bladet i dag kørte en overskrift på eb.dk der lød sådan:\nEfter Ekstra Bladets artikler: Venstre trækker annoncer\nHvad man dog ikke gør af alle mulige latterlige krumspring for at give “ekstrablads effekten” kunstigt åndedræt, så nogle flere køber lortet.\n16. august 2011 kl. 21:33\nHold da op! Anden gang på samme dag, at jeg må erklære mig enig med dig 🙂\nDenne affære viser vel, at det symbiotiske forhold mellem politiske partier og medierne er betændt. Hvis du, Søs Marie Serup og Michael Kristiansen har ret, er det storslemt, at medierne hopper på at promovere en ulovlighed. I det lys er EB blot latterlige (som sædvanlig) med deres “hør hvor vi gungrer”, straks efter at de har ladet sig trække rundt i manegen af domptør Frederiksen.\nHvis Venstres insidere har ret i at det er med vilje, må ræsonnementet være at ‘det er nemmere at få tilgivelse end at få lov’.\nKampagnen var aldrig blevet til noget hvis de spurgte først – nu kan de nøjes med at betale et beløb der helt sikkert er mindre end eksponeringsværdien.\nUmiddelbart lyder det smart – men går Venstre virkelig ind for at man gerne må begå lovbrud bare man tager sin straf?!\n16. august 2011 kl. 22:02\n@50: Jeg ved da godt, at du ikke er rådgiver for Venstre. Med min bemærkning sigtede jeg alene til dit ovenfor anførte råd (eller skal jeg sige forslag) om, at man i tilfælde af angreb på fotos blot skulle svare igen med henvisning til modpartens egne tidligere krænkelser.\nOg jo, jeg har bemærket, at andre kloge folk er fulgt i dit fodspor med beskyldningen om, at krænkelsen er forsætlig. Det er en grov beskyldning, der muligt er inkriminerende; men er det noget, der kan dokumenteres, så er det da fint, at det kommer til offentlighedens kendskab.\n54. Det var ikke et råd. Det var en konstatering,at det var det Venstre gjorde.\nVi har jo lov at fortolke på, hvad der sker og hvad folk som Jens Skipper siger offentligt. Ikke mindst i et åbent demokrati sm vores.\nDet er ikke kun S-SF, der ikke vil svare på spørgsmål om deres økonomiske politik:) :http://www.youtube.com/watch?v=Xx32zrb1B7c\nEn bruger på 180 Grader, Rasmus J, har fundet ud af, at Helle Thorning-Schmidt (eller hvem det nu er, der opdaterer den for hende fra Socialdemokraterne) på sin Facebook-profil – uden at spørge om lov, må man gå ud fra – i åre/månedsvis har haft en lang række billeder liggende af især Lars Løkke, men også bl.a. Pia Kjærsgaard og Lars Barfoed i forskellige, lidet smigrende, sammenhænge. Sosserne har dog nu opdaget miséren, og de har haft meget travlt med at slette billederne, men ovennævnte Rasmus J har gemt en del af dem. Se selv her: http://kortlink.dk/9azq\nNu er spørgsmålet så, hvad Journalistisk Venstreparti gør ved de oplysninger, som den gode 180 Grader-læser har fremskaffet?\n16. august 2011 kl. 23:36\n57. Nå for søren.\nJa det kan jo hurtigt blive dyrt hvis fotograferne kræver betaling for deres job.\nEr der nogen, der ved om man må bruge disse fotos på Facebook.\nFør jeg bliver meget forarget, så ville jeg godt høre et par vurderinger på det?\nHvad siger Serup. Du er åbenbart inde i det juridiske? Kan vi få en hurtig vurdering? Har Thorning og sosserne et problem eller er det en bagatel?\n16. august 2011 kl. 23:49\n57. Hvad er det helt præcist, du mener, at det afdækker? Hvem er Journalistisk Venstreparti egentligt?\n17. august 2011 kl. 07:24\n“Nu er spørgsmålet så, hvad Journalistisk Venstreparti gør ved de oplysninger, som den gode 180 Grader-læser har fremskaffet?”\nSelvfølgelig intet. De har iøvrigt også travlt med at slå ring om Thorning-Schmidt i.f.m. at hun kvajede sig på et vælgermøde på Fyn, hvor hun kvajede sig i.f.m. et ‘trick’-spørgsmål fra en Per Mysling om hvad hun ville gøre med det hastigt voksende underskud på betalingsbalancen, (Mysling-gate). Selv ‘borgerlige’ JP skræpper med på forsvaret af Thorning-Schmidt.: “Thorning faldt ikke i en fælde”:\nEnhver der har set videoen kan tydeligvis høre, at Thorning ikke svarer på spørgsmålene, og hun forstår heller ikke, hvad denne Per Mysling spørger om\n17. august 2011 kl. 07:56\n@60 Thorning svarer uden om for ikke at rose betalingsbalancen mv for ikke rose regeringen.\nMysling stikker halen mellem benene da han ikke forstår ØMU-gæld.\nOg du jens skal vist forestille dig at det var Pia kjærsgård(eller anden fra blokken) der svarede sådan for at forstå at Thorning ikke svarer forkert blot uden(hvad er slemt nok men helt almindeligt politikertricks)\nHjort Frederiksen er heller ikke i stand til svare på besværlige spørgsmål, svarer i øst når han spørges i vest. Det er ikke godt for mit blodtryk at opleve ham på tv 🙂\n17. august 2011 kl. 07:58\n60. Ja, det er selvfølgelig ALLE de andre, der er noget galt med. 🙂\n17. august 2011 kl. 08:08\nVar du den spøgelsesbilist, der udbrød: “Sikke en flok idioter – de kører alle i det gale spor!”\nJeg kan se på de efterfølgende reaktioner på mit indlæg #60 om Thorning-Schmidts uvidenhed om betalings-balancen, at rød bloks faste net-debat team er stået tidligt op idag 🙂\n64. Det kræver en forudindtagethed af større dimensioner at fastholde, at HTS “kvajede sig” eller gik i en fælde.\nSom Knud så rigtigt skriver er der nærmere tale om det sædvanlige politikerretoriker-kneb (de svarer jo ikke), hvilket også kan være irriterende – særligt hvis man har forberedt en fælde.\nNu er Thorning-Schmidt ikke den eneste Per Mysling har stillet dette spørgsmål. På et andet møde stillede han Venstres Kristian Jensen nøjagtig det samme spørgsmål, og Kristian Jensen kunne korrekt svare, at der ikke var stigende betalingsbalanceunderskud og stigende udlandsgæld. Han begyndte ikke på al mulig tågesnak om ‘ØMU-gæld’.\nTV2Fyn havde fået denne oplysning af Per Mysling, men valgte af uransalige grunde at klippe det ud af indslaget. Utroligt, at der stadig er nogen der stejler over betegnelsen ‘Journalistisk Venstreparti’.\n17. august 2011 kl. 09:32\n@66 Venstres Kristian Jensen? Ham der mente, at vi i Danmark skal følge Karl Marx’s opskrift og “yde efter evne og nyde efter behov”? 🙂\nOg? HTS er ikke en del af de regeringsbærende partier. Det er Kristian Jensen.\nHvis man ikke ønsker at rose regeringen for betalingsbalancen og udlandsgælden men omvendt gerne vil tale om dårlig økonomi, er det oplagt at bringe ØMU-gælden på banen.\nJeg kan ikke se sensationen i “Myslinggate” – det er helt sædvanlig politikeradfærd. Det er muligt, at HTS til en økonomieksamen ville dumpe ved at svare udenom, men til en “politikereksamen” skal hun da for alt i verden fremhæve egne fortræffeligheder, modstanderens forfærdeligheder og helst uden at lyve – det gør hun her. Mysling derimod fremstår mindre begavet, idet han tilsyneladende ikke har forstået hvorfor, at HTS ikke svarer direkte på hans spørgsmål. Krause-Kjær har en glimrende kommentar om det på b.dk.\nHvis man skal uddrage noget af “Myslinggate”, så er det, at man skal passe på med viderekolportore “hearsay” som den skinbarlige sandhed. Det kommer hurtigt til at ramme én i nakken, særligt når man skriver om “ufiltreret uvidenhed”, ikke også Kurrild-Klitgaard? 😉\nOg TV2, eller TV2Fyn er så medlem af Journalistisk Venstreparti eller? Lad os da endelig få nogle medier på bordet, så vi kan få identificeret bæstet.\n@67 + 68\n“Venstres Kristian Jensen? Ham der mente, at vi i Danmark skal følge Karl Marx's opskrift og 'œyde efter evne og nyde efter behov'?”\nDet ændrer ikke ved, at han i modsætning til thornig-Schmdt vidste, at Danmark havde overskud på betalingsbalancen.\nOg at “HTS er ikke en del af de regeringsbærende partier” er sgu da ingen undskyldning for, at hun er spejlblank når det kommer til landets økonomi. Hun bejler efter at blive landets statsminister, og i disse tider har vi altså hverken tid eller råd til en ‘Trainee’ på den post.\n17. august 2011 kl. 09:59\nPer Mysling havde blot behøvet at stille sit trick-spørgsmål én gang til, i stedet for at sige til Thorning-Schmidt, at hun var gået direkte i fælden. Havde han gjort det, ville det stå lysende klart, hvorvidt statsministerkandidaten var uvidende eller ej. Det hjalp hende også, at chefredaktøren på Fyens Stiftstidende, Per Westergaard, stoppede ordvekslingen med Mysling, inden de kom helt ned i detaljerne.\nBortset fra det, mangler der stadig svar på det spørgsmål, Jarl Cordua stillede: Var det lovligt, at Thorning-Schmidt havde alle de (portræt-)billeder af især Lars Løkke liggende på sin offentligt tilgængelige Facebook-profil?\nUnder alle omstændigheder kan man konstatere, at det ikke er en historie, der har interesseret ét eneste medie indtil videre.\n17. august 2011 kl. 10:08\n70. “Bortset fra det, mangler der stadig svar på det spørgsmål, Jarl Cordua stillede: Var det lovligt, at Thorning-Schmidt havde alle de (portræt-)billeder af især Lars Løkke liggende på sin offentligt tilgængelige Facebook-profil?”\nVed det simpelthen ikke. Efter min opfattelse er der en markant forskel på om man anvender billeder i en kampagne, der kører i diverse medier, og så på om billeder anvendes til satire eller lign. på en facebookprofil.\n17. august 2011 kl. 11:00\n69. “Og at 'œHTS er ikke en del af de regeringsbærende partier' er sgu da ingen undskyldning for, at hun er spejlblank når det kommer til landets økonomi. Hun bejler efter at blive landets statsminister, og i disse tider har vi altså hverken tid eller råd til en '˜Trainee' på den post.”\nNej, det har du ret i, men, Jens, du mangler ligesom bevis for eller i det mindste at sandsynliggøre, at det er udtryk for, at hun er “spejlblank” når hun svarer som hun gør. DU og andre vælger den mindst sandsynlige tolkning, fordi den er politisk opportun. Fair nok, men vær åben omkring det og lad venligst være med at udråbe pressen til at være venstreorienteret alene fordi, den gengiver den faktiske ordveksling mellem Mysling og HTS og forholder sig kritisk.\n“du mangler ligesom bevis for eller i det mindste at sandsynliggøre, at det er udtryk for, at hun er 'œspejlblank'\nDen ellers venstreorienterede sociolog og samfundsdebattør Henrik Dahl om HTS:\n“Hun deltog i skrivegruppen omkring bogen ‘Epostler’. Og her stod det klart, at hun er, hvad jeg vil kalde en blank person. Hun kan ikke skrive eller improvisere. Hun har en meget begrænset almen viden, hun ejer ikke hverken nærvær eller større visioner.”\n@58: Det hverken kan eller vil jeg vurdere. Slet ikke, når du konsekvent staver mit navn forkert\n17. august 2011 kl. 14:01\nMed forbehold for copyright og deslige, så har ATS vist det rigtige syn på sagen: http://politiken.dk/bagsiden/atsbagsiden/ECE1363035/oejenvidne/\n“Vor politiske kommentator, Peter Klogesen, er imponeret over Venstres reklamekampagne:\n»Det er virkelig lykkedes dem at stjæle billedet «, mener han. “


Det andet Pakistan\nEn ”fejlslagen stat” og det farligste sted i verden. Sådan bliver den pakistanske stat beskrevet. The Economist skrev for nylig, at ”hvis landet lå et hvilket som helst andet sted, ville Pakistan – der også har verdensrekorden i atom-oprustning – formentlig blive betragtet som en slyngelstat.”\nAlt dette er delvist eller endda helt sandt, hvad angår Pakistans elite, landets herskende klasser og dets vanvittige statsapparat. Men sandheden er, at tilstanden i Pakistan er imperialisternes eget værk. De historisk set forsinkede og økonomisk svage herskende klasser var fra landets fødsel tvunget til at lægge sine lodder i imperialisternes skål og gå i forbund med resterne af de feudale klasser.\nPå den måde fulgte de slavisk USA’s diktater efter Anden Verdenskrig, hvor den britiske imperialisme var for nedadgående. Imperialisterne intervenerede direkte i landets økonomi og politik. Siden 1947 har næsten hver eneste regering tjent de amerikanske interesser. Nogle af de øverste ministre, generaler, diplomater og embedsfolk har omgået landets egen kommandostruktur og rapporteret direkte til Washington.\nUnder Muhammad Ali Jinnah (Leder af Pakistan 1947-48) skrev lederen af det pro-britiske parti den Muslimske Liga, Feroza Khan Noon, til USA’s udenrigsminister George C. Marshall. Han skrev: ”Muselmændene i Pakistan er imod kommunismen… Hvis USA hjælper Pakistan til at blive et stærkt og selvstændigt land, vil Pakistans folk kæmpe til sidste mand imod kommunismen.”\nUSA har været indblandet i udskiftninger af regimerne lige fra begyndelsen. Da undtagelsestilstanden for første gang blev indført i 1958, gav USA’s nationale sikkerhedsråd fuld støtte til det nye militærstyre. Deres udtalelse lød: ”Pakistan er blevet til et relativt stabilt militærstyre … den nuværende politiske situation bør føre til fremme af USA’s mål.” General Ayub Khan (Pakistans premierminister 1958-69) sagde til sit første ministermøde: ”Det er kun én ambassade i dette land, der betyder noget: den amerikanske ambassade.”\nI slutningen af 1970’erne, hvor landet var i en tiltagende krise, blev general Zia ul-Haqs diktatur omdrejningspunktet for USA’s strategi. Det er grunden til, at Washington gav grønt lys til henrettelsen af Zulfikar Ali Bhutto [Pakistans populære premierminister fra 1973 til 77, hvor han blev omstyrtet af et militærkup, red.] og vendte det blinde øje til Pakistans atomvåbenprogram. Zia, der var ganske snu, forstod dette. Han gav ordre til chefen for sikkerhedstjenesten ISI om at ”vandet i Afghanistan må bringes til at koge ved den rette temperatur.”\nDet er imidlertid ikke første gang, at amerikanerne er kommet i konflikt med den pakistanske hær. Da Zia forsøgte at gå for langt i Afghanistan og påtænkte at lade det islamiske flag vaje over de centralasiatiske stater, blev han en belastning for sine herrer. Det næste, der skete, er en offentlig hemmelighed.\nSelv om de islamiske fundamentalisters metode var en del af USA’s strategi i en periode, blev den forstærket af den ideologiske formulering, den fik af ”Vietnams slagter”, Samuel P. Huntington. I sommeren 1993 skrev han en artikel i Foreign Affairs med titlen ”Civilisationernes sammenstød”. Han argumenterede for, at det fremover var kultur – ikke politik og økonomi – der ville dominere og opdele verden. Huntington konkluderede med en ildevarslende sætning: ”Civilisationer samler og deler menneskeheden … Blod og tro er det, folk identificerer sig med, og hvad de vil kæmpe og dø for.” Det var netop denne reaktionære teori, som Osama bin Laden benyttede sig af, og som fik ham til at udføre sine egne brutale gerninger. Han præsenterede og udførte sin jihad som ”civilisationernes sammenstød”. Enkelte seriøse folk blandt kapitalens strateger er efter likvideringen af Osama bin Laden bekymrede for, at der kan være behov for yderligere at puste til denne modsætning for at undertrykke de virkelige modsætninger i samfundet – klassemodsætningerne.\nHøjrefløjen i Pakistan har hysterisk forsøgt at forsvare hæren med oppustet anti-amerikansk retorik. Men antiimperialisme er ikke nødvendigvis anti-amerikanisme. De amerikanske arbejdere og unge er også ofre for USA’s imperialisme. Den amerikanske arbejderklasse vil spille en afgørende rolle i den socialistiske omdannelse af samfundet.\nUSA kan hverken sole på den pakistanske hær, men de kan heller ikke vende ryggen til den. Krisen åbner en række konflikter imellem dem, men efter en tid bliver de forsonet på grund af det kapitalistiske systems behov, som de begge er skabt for at forsvare. Enhver ægte antiimperialistisk kamp er nødt til at blive forbundet til omvæltning af kapitalismen i Pakistan eller ethvert andet land. De religiøse fundamentalister og højrefløjen er de mest ihærdige tilhængere af dette system.\nPakistan er økonomisk, socialt, politisk og moralsk i en værre tilstand end nogensinde før. Det er resultatet af den pakistanske kapitalismes ekstreme råddenskab. Det er elitens Pakistan – den elite, der regerer og ejer dette land. Men der er et andet Pakistan. De 180 millioners Pakistan – arbejderne, bønderne, de unge, der er udbyttede, fattige og brutaliserede, som eliten og dens stat tvinger til lidelse. Disse arbejdende masser ser med lede på korruptionen hos Pakistans herskende klasse og imperialisterne. De afskyr den fundamentalistiske terror og det imperialistiske slagteri. Der var ingen store sørge-optog eller festligheder ved Osama bin Ladens død i Pakistan.\nBlandt imperialisternes håndlangere i samfundets top tager de interne kampe om andel i byttet til. Imperialisterne, der allerede presser sved og blod ud af dette ”andet” Pakistan, kræver endnu mere. De forlanger, at deres politiske og militære eliter skal være endnu mere underdanige. Men i bestræbelserne efter mere bider selv hunden ind imellem sin herres hånd. Systemets krise hører ikke op. Enhver stabilitet, ethvert pusterum for masserne, enhver fremgang i samfundet, er – når man betragter den socioøkonomiske krises størrelse og dens perspektiv med fortsat nedgang i fremtiden – en ren utopi.\nElendighed, fattigdom og armod er ikke de arbejdende massers skæbne i dette land. Den eneste frelse er, at det ”andet” Pakistan rejser sig, som deres forgængere gjorde det i 1968-69. De har en historisk pant at indløse. De må fuldføre en ufærdig revolution. Og de vil rejse sig, før snarere end siden.\nTranslation of The other Pakistan (May 18, 2011) by Socialistisk Standpunkt (Denmark)